
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΔΕΥΤΕΡΟ Αρ. Φύλλου 1500 


ΑΠΟΦΑΣΕΙ Σ 

Αριθ. 11153 

Έγκριση νέου Οργανισμού Εσωτερικής Υπηρεσίας της 
Δημοτικής Επιχείρησης Ύδρευσης - Αποχέτευσης 
Μυτιλήνης (ΔΕΥΑΜ). 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ 
ΒΟΡΕΙΟΥ ΑΙΓΑΙΟΥ 

Έχοντας υπόψη: 

1. Το π.δ. 637/1982 «Περί συστάσεως Δημοτικής Επιχεί- 
ρησηςΎδρευσης - Αποχέτευσης Μυτιλήνης». 

2. Τις διατάξεις του ν. 1069/1980 «Περί κινήτρων δια την 
ίδρυση επιχειρήσεων υδρεύσεως - αποχετεύσεως». 

3. Τις διατάξεις του ν. 2503/1997 «Διοίκηση, Οργάνωση, 
Στελέχωση της Περιφέρειας, ρύθμιση θεμάτων για την 
Τοπική Αυτοδιοίκηση και άλλες διατάξεις». 

4. Την υπ’ αριθμ. 63/2006 απόφαση του Διοικητικού 
Συμβουλίου της ΔΕΥΑ Μυτιλήνης με την οποία εγκρί- 
θηκε ο Οργανισμός Εσωτερικής Υπηρεσίας της Επι¬ 
χείρησης. 

5. Την υπ’ αριθμ. 493/2006 απόφαση του Δημοτικού 
Συμβουλίου του Δήμου Μυτιλήνης, με την οποία εκφρά¬ 
ζεται η σύμφωνη γνώμη του Δημοτικού Συμβουλίου για 
την έγκριση του νέου Οργανισμού Εσωτερικής Υπηρεσί¬ 
ας της Δημοτικής ΕπιχείρησηςΎδρευσης Αποχέτευσης 
Μυτιλήνης. 

6. Την ανάγκη έγκρισης του νέου Οργανισμού Εσωτε¬ 
ρικής Υπηρεσίας της ΔΕΥΑ Μυτιλήνης για την κάλυψη 
των αυξημένων υπηρεσιακών αναγκών της Δημοτικής 
αυτής Επιχείρησης, αποφασίζουμε : 

Εγκρίνουμε την υπ’ αριθμ. 63/ 2006 απόφαση του Διοι¬ 
κητικού Συμβουλίου της Δημοτικής ΕπιχείρησηςΎδρευ- 
σης - Αποχέτευσης Μυτιλήνης (ΔΕΥΑΜ) με την οποία 
ψηφίστηκε ο νέος Οργανισμός Εσωτερικής Υπηρεσίας 
της ΔΕΥΑ Μυτιλήνης ως εξής: 

ΜΕΡΟΣ Α 
ΚΕΦΑΛΑΙΟ Α 
Γενικές Διατάξεις 
Άρθρο 1 

Σύσταση της Επιχείρησης 

1. Σύμφωνα με το π.δ. 637/1982 (ΦΕΚ 130/14.10.1982 τ.Α') 
που εγκρίνει την υπ’ αριθμ. 340/1981 απόφαση του Δη¬ 
μοτικού Συμβουλίου Μυτιλήνης Νομού Λέσβου όπως 
τροποποιήθηκε με την υπ’ αριθμ. 96/1982 απόφαση του 


10 Οκτωβρίου 2006 

Δημοτικού Συμβουλίου Μυτιλήνης Νομού Λέσβου και 
σύμφωνα με το Νόμο 1069/80 «περί κινήτρων δια την 
ίδρυση Επιχειρήσεων Υδρεύσεως και Αποχετεύσεως» 
συστάθηκε στο Δήμο Μυτιλήνης Νομού Λέσβου επιχεί¬ 
ρηση με την επωνυμία «Δημοτική ΕπιχείρησηΎδρευσης- 
Αποχέτευσης Μυτιλήνης» (ΔΕΥΑΜ). 

Άρθρο 2 

Σκοπός της Επιχείρησης 

Σκοπός της Επιχείρησης είναι η άσκηση των πάσης 
φύσεως δραστηριοτήτων του κυκλώματος ύδρευσης 
και αποχέτευσης του Δήμου Μυτιλήνης και ό,τι άλλο 
προβλέπεται από την ισχύουσα νομοθεσία. 

Άρθρο 3 

Σύνταξη -Έγκριση - Εφαρμογή- Τροποποίηση - 
Συμπλήρωση - Ερμηνεία ΟΈ.Υ. 

1. Η σύνταξη, έγκριση και εφαρμογή του παρόντος 
Οργανισμού Εσωτερικής Υπηρεσίας της ΔΕΥΑΜ προ- 
βλέπεται από τη διάταξη του άρθρου 7 παρ.1 του Νόμου 
1069/80 «περί κινήτρων δια την ίδρυσιν Επιχειρήσεων 
Υδρεύσεως και Αποχετεύσεως». 

2. Ο Οργανισμός αυτός μπορεί να τροποποιείται ή 
να συμπληρώνεται εφόσον επιβάλλεται από τις ανά¬ 
γκες λειτουργίας της Επιχείρησης κατά τη διαδικασία 
που προβλέπεται από το άρθρο 7 παρ. 1 του νόμου 
1069/1980. 

3. Ο παρών Οργανισμός ερμηνεύεται μόνο από το 
Διοικητικό Συμβούλιο της ΔΕΥ-ΑΜ. 

Άρθρο 4 

Αντικείμενο του Οργανισμού Εσωτερικής Υπηρεσίας 

Ο παρών Οργανισμός ρυθμίζει θέματα που αφορούν 
την οργάνωση, τη σύνθεση και την αρμοδιότητα των 
υπηρεσιών, τον αριθμό των θέσεων του πάσης φύσεως 
προσωπικού ανάλογα με τις ανάγκες της Επιχείρησης, 
την κατανομή των θέσεων του προσωπικού κατά ομάδες 
ειδικοτήτων ανάλογα με την βαθμίδα εκπαίδευσής των, 
όπως επίσης και τον τρόπο πρόσληψης και απόλυσης 
και το αρμόδιο προς τούτο όργανο. 

ΚΕΦΑΛΑΙΟ Β 

Διάρθρωση της Επιχείρησης 

Αρθρο 5 

Διοικητικό Συμβούλιο - Σύνθεση του Διοικητικού 
Συμβουλίου 

1. Η Δημοτική Επιχείρηση Ύδρευσης-Αποχέτευσης 








20066 


ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


Μυτιλήνης διοικείται από το Διοικητικό Συμβούλιο, που 
διαχειρίζεται τη περιουσία και τους πόρους της και 
αποφασίζει για κάθε θέμα που αφορά αυτή, σύμφωνα 
με τις διατάξεις του νόμου 1069/1980 και του παρόντος 
Οργανισμού. 

2. Το Διοικητικό Συμβούλιο της ΔΕΥΑΜ συγκροτείται 
σύμφωνα με το νόμο 1069/1980 και τη συστατική πράξη 
της ΔΕΥΑΜ έτσι όπως αυτή θα ισχύει εκάστοτε με τις 
τροποποιήσεις της. 

Αρθρο 6 

Πρόεδρος της ΔΕΥΑΜ 

Ο Πρόεδρος ή σε περίπτωση κωλύματος αυτού ο Αντι¬ 
πρόεδρος του Διοικητικού Συμβουλίου εκπροσωπεί την 
επιχείρηση στα δικαστήρια και στις άλλες αρχές και 
έχει γενικότερα τις αρμοδιότητες και εξουσίες που ορί¬ 
ζει ο νόμος 1069/1980, ο παρών Οργανισμός και τυχόν 
άλλοι κανονισμοί της ΔΕΥΑΜ. 

Αρθρο 7 

Γενικός Διευθυντής της ΔΕΥΑΜ 

Ο Γενικός Διευθυντής προ'ΐσταται όλων των Υπηρε¬ 
σιών αυτής και έχει τις αρμοδιότητες και εξουσίες που 
ορίζει ο νόμος 1069/1980 για τον Γενικό Διευθυντή και 
ό,τι ορίζει ο παρών Οργανισμός. 

Άρθρο 8 

Υπηρεσίες της ΔΕΥΑΜ 

Οι υπηρεσίες της ΔΕΥΑΜ των οποίων προ'ΐσταται ο 
Γ ενικός Διευθυντής είναι οι εξής: 

Τεχνική Υπηρεσία 

Οικονομική Υπηρεσία 

Στην άμεση εποπτεία και έλεγχο του Διοικητικού Συμ¬ 
βουλίου βρίσκονται: 

Εξωτερικοί Σύμβουλοι 

Επίσης απευθείας στον Γ ενικό Διευθυντή υπάγονται: 

Διοικητικό Τμήμα 

Τμήμα Προμηθειών 

Τεχνικός Ασφαλείας 

Ιατρός Εργασίας 

Αρθρο 9 

Διάρθρωση υπηρεσιών της ΔΕΥΑΜ 

Τα επίπεδα διοικητικής και οργανωτικής διάρθρωσης 
της ΔΕΥΑΜ είναι: 

- Διεύθυνση 

- Υπηρεσία 

- Τμήμα 

- Γ ραφείο - Συνεργείο 

Οι αντίστοιχοι επικεφαλείς των παραπάνω διοικητικών 
επιπέδων ονομάζονται: 

- Γ ενικός Διευθυντής 

- Προϊστάμενος Υπηρεσίας 

- Υπεύθυνος Τμήματος 

- Υπεύθυνος Γ ραφείου και Συνεργείου 

Άρθρο 10 

Συγκρότηση υπηρεσιών της ΔΕΥΑΜ 

Η Τεχνική Υπηρεσία συγκροτείται από τα παρακάτω 
τμήματα: 

• Τμήμα Ύδρευσης Πόλης 

• Τμήμα Ύδρευσης Δημοτικών Διαμερισμάτων 

• Τ μήμα Αποχέτευσης 

• Τ μήμα Ηλεκτρολογικό/Μηχανολογικό (Η/Μ) 


• Τμήμα Μελετών και Κατασκευής Έργων 

• Τμήμα Βιολογικού Καθαρισμού/Μονάδας Επεξερ¬ 
γασίας Λυμάτων 

• Εργαστήριο ποιοτικού ελέγχου 

• Γ ραφείο Αποτυπώσεων και Χαρτογράφησης δικτύ¬ 
ων 

Το Τμήμα Ύδρευσης Δημοτικών Διαμερισμάτων θα 
λειτουργήσει αμέσως μετά την διεύρυνση της ΔΕΥΑΜ 
με τα Δημοτικά Διαμερίσματα. 

Η Οικονομική Υπηρεσία συγκροτείται από τα παρα¬ 
κάτω τμήματα, τα οποία περιλαμβάνουν τα εξής γρα¬ 
φεία: 

-Οικονομικό Τμήμα 

• Ταμείο 

• Λογιστήριο 

-Τμήμα Καταναλωτών 

• Γ ραφείο Εξυπηρέτησης Καταναλωτών 

• Γ ραφείο καταμέτρησης υδρομέτρων 

Η σχηματική απεικόνιση της οργανωτικής διάρθρωσης 
των υπηρεσιών της Επιχείρησης δίνεται στο τέλος του 
παρόντος Οργανισμού. 

Η κατανομή των αρμοδιοτήτων στο προσωπικό κάθε 
τμήματος και των αντίστοιχων γραφείων του, γίνεται 
με την ευθύνη των Προϊσταμένων των υπηρεσιών και 
εγκρίνεται από τον Γ ενικό Διευθυντή. 

ΚΕΦΑΛΑΙΟ Γ 

Γ ενικός Διευθυντής της ΔΕΥΑΜ 
Άρθρο 11 

Επιμέλεια - Εισηγήσεις - Αποφάσεις και άλλες 
αρμοδιότητες και εξουσίες 

Τα καθήκοντα, τα δικαιώματα και οι αρμοδιότητες του 
Γενικού Διευθυντή απορρέουν από τις διατάξεις του 
νόμου 1069/1980 και τις μετέπειτα τροποποιήσεις του. 

1. Ο Γενικός Διευθυντής προ'ΐσταται των υπηρεσιών 
της Επιχείρησης, εξασφαλίζει την ομαλή λειτουργία 
της και φροντίζει: 

α) Για την εκπλήρωση του σκοπού για τον οποίο συ- 
στήθηκε η Επιχείρηση 

β) Για την κατάρτιση του ετήσιου προγράμματος 
κατασκευής, επέκτασης και συντήρησης των δικτύων 
ύδρευσης, αποχέτευσης και των συναφών με αυτά, 
εγκαταστάσεων από την Τεχνική Υπηρεσία. 

γ) Για την κατάρτιση ετήσιου προγράμματος επενδύ¬ 
σεων για το επόμενο έτος και τα επόμενα αυτού τέσσε¬ 
ρα χρόνια υποδεικνύοντας τις πηγές χρηματοδότησης 
αυτών. Το πρόγραμμα επενδύσεων καταρτίζεται με τη 
βοήθεια των αρμοδίων υπηρεσιών. 

Τα ανωτέρω (β) και (γ) προγράμματα πρέπει να υπο¬ 
βάλλονται στο Διοικητικό Συμβούλιο προς έγκριση ένα 
μήνα τουλάχιστον πριν από την έναρξη του έτους που 
αφορούν. 

δ) Για την κατάρτιση δύο τουλάχιστον μήνες πριν από 
την έναρξη του έτους του προϋπολογισμού εσόδων- 
εξόδων με τη βοήθεια της Τεχνικής και Οικονομικής 
Υπηρεσίας. 

ε) Για την κατάρτιση από την Οικονομική Υπηρεσία 
του ετήσιου απολογισμού και της έκθεσης πεπραγμέ¬ 
νων της Επιχείρησης μέσα σε τρεις μήνες από τη λήξη 
κάθε έτους. 

στ) Γ ια την κατάρτιση των αναγκαίων αναμορφώσε¬ 
ων και τροποποιήσεων στα προγράμματα κατασκευ¬ 
ής έργων και στον ετήσιο προϋπολογισμό εσόδων και 

εξόδων με τη βοήθεια των αρμόδιων υπηρεσιών της 
Επιχείρησης. 

ζ) Για τον έγκαιρο προγραμματισμό από τις διάφο¬ 
ρες υπηρεσίες των παραγγελιών όλων των αναγκαίων 
υλικών λειτουργίας των εγκαταστάσεων και εκτέλεσης 
των διαφόρων έργων, όπως και για την ποιότητα και τις 
τιμές αυτών, σύμφωνα με τις αποφάσεις και εντολές 
αυτού και του Διοικητικού Συμβουλίου. 

η) Ο Γ ενικός Διευθυντής ευθύνεται για την εκτέλεση 
των αποφάσεων του Διοικητικού Συμβουλίου και των 
επιτροπών του άρθρου 5 παρ. 3 του νόμου 1069/1980. 

2. Ο Γ ενικός Διευθυντής εισηγείται προς το Διοικητικό 
Συμβούλιο: 

α) Την ανάθεση μελετών έργων και προμηθειών και 
του τρόπου εκτέλεσης των σύμφωνα με τις διατάξεις 
που ισχύουν. 

β) Την εκποίηση ή εκμίσθωση ακινήτων ή κινητών 
πραγμάτων που ανήκουν στην Επιχείρηση. 

γ) Την έγερση αγωγών, την άσκηση ένδικων μέσων 
ή την παραίτηση από αυτά και την επιδίωξη συμβιβα¬ 
σμού. 

δ) Τη σύναψη δανείων 

ε) Τη συμμετοχή φυσικών ή νομικών προσώπων ή 
Οργανισμών Τοπικής Αυτοδιοίκησης ή Επιχειρήσεων 
κοινής ωφέλειας στη δαπάνη κατασκευής έργων, τα 
οποία επιθυμούν να κατασκευάσει η Επιχείρηση κατά 
προτεραιότητα όπως και τους όρους της συμμετοχής 
αυτής. 

στ) Τη λήψη των κατάλληλων μέτρων για την ασφά¬ 
λεια των εργαζομένων στην Επιχείρηση όπως και για 
την τήρηση των διατάξεων της εργατικής νομοθεσίας, 
σύμφωνα με τις διατάξεις των νόμων περί υγιεινής και 
ασφάλειας στους χώρους δουλειάς των εργαζομένων. 

Οι αρμόδιοι κατά περίπτωση προϊστάμενοι είναι υπο¬ 
χρεωμένοι να θέτουν χωρίς καθυστέρηση υπόψη του 
Γ ενικού Διευθυντή τέτοια θέματα. 

ζ) Όλα τα προς συζήτηση θέματα. 

3. Ο Γ ενικός Διευθυντής αποφασίζει: 

α) Για την εκτέλεση των έργων ή προμηθειών και 
ανάληψης υποχρεώσεων εφόσον η συνολική δαπάνη 
δεν υπερβαίνει το ποσό των ευρώ των έξι χιλιάδων 
( 6 . 000 ). 

Το όριο αυτό μπορεί να αυξομειώνεται με απόφαση 
του Διοικητικού Συμβουλίου της Επιχείρησης. 

β) Για την τοποθέτηση του προσωπικού στις προ- 
βλεπόμενες θέσεις σύμφωνα με τη νομοθεσία και τον 
παρόντα Οργανισμό. 

γ) Γ ια τη χορήγηση αδειών στο προσωπικό της Επι¬ 
χείρησης ύστερα από εισήγηση των αρμοδίων κατά 
περίπτωση προϊσταμένων. 

δ) Για τη λήψη των κατάλληλων μέτρων για την ασφά¬ 
λεια των εργαζομένων παρεμβαίνοντας σε περιπτώσεις 
επείγουσες και προς αποτροπή κινδύνων για τους ερ¬ 
γαζόμενους, χωρίς εισήγηση των αρμοδίων προϊστα¬ 
μένων. Ακολουθεί σχετική ενημέρωση του Διοικητικού 
Συμβουλίου. 

4. Ο Γ ενικός Διευθυντής: 

α) Θεωρεί και υπογράφει τα εντάλματα πληρωμών και 
τις ημερήσιες ταμιακές καταστάσεις της Επιχείρησης. 

β) Θεωρεί διάφορα τιμολόγια προμήθειας εργαλείων, 
υλικών, υπηρεσιών κλπ. πριν από την έκδοση των ενταλ¬ 
μάτων πληρωμής αφού προηγούμενα ζητήσει από τις 
αρμόδιες κατά περίπτωση υπηρεσίες να βεβαιώσουν ότι 


παραλήφθηκαν τα αναγραφόμενα στα τιμολόγια υλικά ή 
υπηρεσίες και η ποιότητα, οι τιμές μονάδος και οι άλλοι 
όροι της προμήθειας είναι σύμφωνοι με την παραγγελία, 
τη σύμβαση ή το ιδιωτικό συμφωνητικό. 

Η αρμοδιότητα αυτή μπορεί να εκχωρηθεί στον προϊ¬ 
στάμενο της Οικονομικής Υπηρεσίας ύστερα από έγκρι¬ 
ση του Διοικητικού Συμβουλίου. 

γ) Υπογράφει όλα τα έγγραφα υπηρεσιακού χαρακτή¬ 
ρα. Τα έγγραφα αναλήψεως υποχρεώσεων υπογράφο¬ 
νται από τον Γ ενικό Διευθυντή μόνο εφόσον έχει εξου¬ 
σιοδοτηθεί από το Διοικητικό Συμβούλιο και πάντοτε 
μέσα στο πλαίσιο αυτής της εξουσιοδότησης. 

δ) Έχει επίσης όλες τις άλλες αρμοδιότητες και 
εξουσίες που ορίζονται από τη νομοθεσία που διέπει 
τη λειτουργία της ΔΕΥΑΜ, τους άλλους εσωτερικούς 
κανονισμούς και αυτές που εκχωρεί προς αυτόν το 
Διοικητικό Συμβούλιο ή ο Πρόεδρος του Διοικητικού 
Συμβουλίου. 

5. Τον Γενικό Διευθυντή απουσιάζοντα ή κωλυόμενο 
αναπληρώνει ο προϊστάμενος της Τεχνικής Υπηρεσίας 
ή ο προϊστάμενος της Οικονομικής Υπηρεσίας, πάντοτε 
όμως ύστερα από απόφαση του Προέδρου της ΔΕΥΑΜ, 
με την οποία ορίζεται και ο αντικαταστάτης του προ¬ 
ϊσταμένου της Τεχνικής ή της Οικονομικής Υπηρεσίας 
αντίστοιχα. 

6. Ο Γενικός Διευθυντής έχει υποχρέωση να καλεί 
τουλάχιστον μια φορά κάθε μήνα, αλλά και όσες άλλες 
φορές κρίνει σκόπιμο τους προϊσταμένους της Τεχνικής 
και της Οικονομικής Υπηρεσίας, προκειμένου να ενη¬ 
μερωθεί για την πορεία των εργασιών, να συντονίσει 
τις εργασίες, να επιλύσει τυχόν διοικητικά ή τεχνικά 
προβλήματα και να τους ενημερώσει για τη μελλοντική 
πορεία της Επιχείρησης. 

ΚΕΦΑΛΑΙΟ Δ 
Τεχνική Υπηρεσία 
Άρθρο 12 

Αρμοδιότητες Προϊσταμένου Τεχνικής Υπηρεσίας 

1. Ο προϊστάμενος Τεχνικής Υπηρεσίας προίσταται 
όλων των τμημάτων που υπάγονται στην Τεχνική Υπη¬ 
ρεσία και συντονίζει τις εργασίες τους δίνοντας τις 
κατάλληλες οδηγίες προς τους υπευθύνους των τμη¬ 
μάτων. 

2. Ο προϊστάμενος Τεχνικής Υπηρεσίας κατανέμει και 
συντονίζει την απασχόληση των μεταφορικών μέσων 
των μηχανημάτων και των άλλων μηχανικών μέσων στα 
τμήματα και τα εκτελούμενα έργα και εργασίες καθο¬ 
ρίζοντας προτεραιότητες. 

Επίσης ο προϊστάμενος Τεχνικής Υπηρεσίας έχοντας 
υπόψη τις ανάγκες των εκτελούμενων έργων, την προ¬ 
τεραιότητα εκτέλεσης των και τη σχετική εισήγηση 
των αρμοδίων, κατά περίπτωση υπευθύνων, εισηγείται 
στον Γ ενικό Διευθυντή, για την εκμίσθωση μηχανημά¬ 
των, μεταφορικών μέσων κλπ. εφόσον τα ίδια μέσα της 
Επιχείρησης δεν επαρκούν ή δεν μπορούν να ανταπο- 
κριθούν στις ανάγκες από άποψη χρόνου. 

3. Ο προϊστάμενος Τεχνικής Υπηρεσίας καταρτίζει με 
τη βοήθεια και συνεργασία των υπευθύνων των τμημά¬ 
των που προίσταται: 

α) Το ετήσιο πρόγραμμα κατασκευής, επέκτασης και 
συντήρησης των δικτύων ύδρευσης, αποχέτευσης και 
των συναφών με αυτά εγκαταστάσεων. 

β) Το ετήσιο πρόγραμμα επενδύσεων για το επόμενο 

έτος και τα επόμενα αυτού τέσσερα έτη, αναφέροντας 
και το προβλεπόμενο κόστος αυτών. 

Τα παραπάνω με στοιχεία (α) και (β) προγράμματα, 
πρέπει να υποβάλλονται στον Γενικό Διευθυντή 45 ημέ¬ 
ρες πριν από την έναρξη του έτους που αφορούν. 

4. Ο προϊστάμενος Τεχνικής Υπηρεσίας πρέπει να 
παρέχει έγκαιρα στο Γ ενικό Διευθυντή τα απαραίτητα 
στοιχεία για την κατάρτιση του ετήσιου προϋπολογι¬ 
σμού εσόδων-εξόδων. Επίσης πρέπει να παρέχει έγκαι¬ 
ρα για κάθε επόμενο τρίμηνο στην Οικονομική Υπηρεσία 
τις απαραίτητες πληροφορίες, για τις κατά εβδομάδα 
απαιτούμενες εκταμιεύσεις προς αντιμετώπιση των πλη¬ 
ρωμών εκτέλεσης των έργων του προγράμματος. 

5. Ο προϊστάμενος Τεχνικής Υπηρεσίας παρακολουθεί 
και ελέγχει τη συμμόρφωση των τμημάτων που προ- 
ίσταται, προς τις αποφάσεις και εντολές του Διοικη¬ 
τικού Συμβουλίου και του Γενικού Διευθυντή για τις 
παραγγελίες των αναγκαίων υλικών λειτουργίας των 
εγκαταστάσεων και εκτέλεσης των διαφόρων έργων. 

6. Το εργατοτεχνικό προσωπικό που έχει τοποθετηθεί 
στην Τεχνική Υπηρεσία κατανέμεται ή ανακατανέμεται 
μεταξύ των τμημάτων αυτής ανάλογα με τις ανάγκες 
κάθε τμήματος με απόφαση του προϊσταμένου Τεχνικής 
Υπηρεσίας . 

7. Ο προϊστάμενος Τεχνικής Υπηρεσίας είναι υποχρεω¬ 
μένος να παίρνει τα κατάλληλα μέτρα για την ασφάλεια 
των εργαζομένων με τη βοήθεια των αρμόδιων, κατά 
περίπτωση, υπευθύνων σύμφωνα με τις αποφάσεις του 
Διοικητικού Συμβουλίου και του Γ ενικού Διευθυντή και 
σύμφωνα με τις διατάξεις των νόμων περί υγιεινής και 
ασφάλειας στους χώρους δουλειάς των εργαζομένων. 

Τη λήψη των μέτρων πρέπει να εισηγείται αμέσως 
προς το Γ ενικό Διευθυντή. 

Σε περίπτωση επείγοντος και προς αποτροπή κιν¬ 
δύνων για την ασφάλεια των εργαζομένων μπορεί να 
λαμβάνει τα απαραίτητα μέτρα ασφαλείας και να ενη¬ 
μερώνει το Γ ενικό Διευθυντή το δυνατό συντομότερα. Ο 
προϊστάμενος Τεχνικής Υπηρεσίας φροντίζει επίσης με 
τη βοήθεια των αρμόδιων, κατά περίπτωση, υπευθύνων 
για την τήρηση των διατάξεων της εργατικής νομοθε¬ 
σίας, εισηγούμενος τη λήψη των μέτρων. 

8. Ο προϊστάμενος Τεχνικής Υπηρεσίας φροντίζει και 
αναθέτει στους υπευθύνους των τμημάτων, την ευθύνη 
της διαφύλαξης των χρησιμοποιουμένων από τις υπη¬ 
ρεσίες τεχνικών μέσων όπως μηχανημάτων, φορητών 
εργαλείων, μεταφορικών μέσων, επιστημονικών οργά¬ 
νων, σκευών, επίπλων κλπ. 

9. Τον προϊστάμενο Τεχνικής Υπηρεσίας απουσιάζοντα 
ή κωλυόμενο αναπληρώνει ένας από τους υπεύθυνους 
τμημάτων ύστερα από απόφαση του Προέδρου της 
ΔΕΥΑΜ. 

10. Ο προϊστάμενος Τεχνικής Υπηρεσίας έχει την ευθύ¬ 
νη της αστυνόμευσης των δικτύων και εγκαταστάσεων 
ύδρευσης και αποχέτευσης σύμφωνα με το άρθρο 24 
του νόμου 1069/1980. Την αρμοδιότητα αυτή μπορεί να 
εκχωρήσει στους αρμόδιους υπεύθυνους τμημάτων με 
απόφασή του. 

11. Το Διοικητικό Συμβούλιο της Επιχείρησης είναι 
δυνατόν να αναθέσει στον προϊστάμενο της Τεχνικής 
Υπηρεσίας εκτός από τα παραπάνω και άλλα καθήκοντα 
στα πλαίσια της ειδικότητάς του. 

12. Ο προϊστάμενος Τεχνικής Υπηρεσίας εκπονεί μελέ¬ 
τες, εκτελεί ή επιβλέπει την εκτέλεση έργων ύδρευσης- 
αποχέτευσης και άλλων σχετικών εγκαταστάσεων. 


Αρθρο 13 

Τμήμα'Υδρευσης Πόλης - Τμήμα'Υδρευσης 
Δημοτικών Διαμερισμάτων 

Το Τμήμα ύδρευσης πόλης είναι αρμόδιο για την εκτέ¬ 
λεση των παρακάτω εργασιών στην πόλη της Μυτιλήνης 
και το Τμήμα ύδρευσης Δημοτικών Διαμερισμάτων είναι 
αρμόδιο για την εκτέλεση των ίδιων εργασιών στα Δη¬ 
μοτικά Διαμερίσματα του Δήμου Μυτιλήνης. 

1. Τα Τμήματα ύδρευσης είναι αρμόδια για την εκτέ¬ 
λεση των εργασιών συντήρησης των εγκαταστάσεων 
ύδρευσης (δίκτυα, δεξαμενές κλπ.). 

2. Τα Τμήματα ύδρευσης είναι αρμόδια για την κα¬ 
τασκευή και τη σύνδεση με το δίκτυο ύδρευσης των 
νέων παροχών. 

3. Τα Τμήματα ύδρευσης είναι αρμόδια για την τεχνική 
εξακρίβωση και κατάρτιση του προϋπολογισμού της 
σχετικής δαπάνης για διακλαδώσεις και συνδέσεις με 
το δίκτυο ύδρευσης ή μετατόπισης δικτύου ύδρευσης 
ύστερα από αίτηση του πελάτη. Επίσης είναι αρμόδια 
για τον απολογισμό του κόστους των ανωτέρω εργα¬ 
σιών. 

Τα Τμήματα ύδρευσης είναι υποχρεωμένα: 

α) Να τηρούν πλήρες και ενημερωμένο το ημερολόγιο 
βλαβών και συντήρησης δικτύων. 

β) Να γνωστοποιούν στο Τμήμα καταναλωτών το 
αργότερο εντός της επόμενης εργάσιμης ημέρας, με 
σχετική αναλυτική κατάσταση κάθε μεταβολή στους 
υδρομετρητές, όπως νέες συνδέσεις και τοποθετήσεις 
υδρομέτρων, αλλαγή θέσης παλιών υδρομέτρων, αλλα¬ 
γές υδρομέτρων κλπ. 

γ) Να τηρούν καθημερινά δελτίο απασχόλησης προ¬ 
σωπικού και δελτίο απασχόλησης μηχανημάτων. 

δ) Να διαφυλάσσουν τα δελτία εξαγωγής και τα δελ¬ 
τία παραγγελιών για τα υλικά που χρησιμοποιήθηκαν 
σε κάθε ένα από τα παραπάνω έργα. 

ε) Να καταρτίζουν αμέσως μετά το πέρας κάθε ερ¬ 
γασίας ανακεφαλαιωτικό δελτίο κόστους και να το δι¬ 
αβιβάζουν στο Λογιστήριο της Επιχείρησης. 

στ) Να τηρούν πλήρως ενημερωμένους τους τοπογρα- 
φικούς χάρτες του δικτύου ύδρευσης, των δεξαμενών 
και των αντλιοστασίων και κατάλληλο αρχείο τεχνικών 
πληροφοριών σχετικών με το δίκτυο ύδρευσης και των 
λοιπών σχετικών εγκαταστάσεων. 

ζ) Να φροντίζουν για την άμεση επέμβαση με κατάλ¬ 
ληλο συνεργείο σε περιπτώσεις βλαβών του δικτύου 
ύδρευσης και της αποκατάστασης της υδροδότησης 
της περιοχής. 

Αρθρο 14 

Αρμοδιότητες Υπεύθυνου Τμήματος Ύδρευσης πόλης 
- Αρμοδιότητες Υπεύθυνου ΤμήματοςΎδρευσης 
Δημοτικών Διαμερισμάτων 

Ο υπεύθυνος του Τμήματος ύδρευσης πόλης έχει τις 
παρακάτω αρμοδιότητες που αφορούν την πόλη της 
Μυτιλήνης και ο υπεύθυνος του Τμήματος ύδρευσης 
Δημοτικών Διαμερισμάτων έχει τις αρμοδιότητες που 
αφορούν τα Δημοτικά Διαμερίσματα του Δήμου Μυτι¬ 
λήνης. 

1. Οι υπεύθυνοι των Τμημάτων ύδρευσης προΐστανται 
των συνεργείων αυτών των τμημάτων και συντονίζουν 
τις εργασίες τους δίνοντας τις κατάλληλες οδηγίες 
στους επικεφαλείς των συνεργείων και στο λοιπό προ¬ 
σωπικό. 

2. Οι υπεύθυνοι των Τμημάτων ύδρευσης ευθύνονται 
για την έγκαιρη εκτίμηση των αναγκών σε νερό της 
περιοχής αρμοδιότητάς των και γίαυτό έχουν υποχρέ¬ 
ωση να γνωστοποιούν αμέσως τις εκτιμήσεις των στον 
προϊστάμενο Τεχνικής Υπηρεσίας. 

3. Οι υπεύθυνοι των Τμημάτων ύδρευσης ευθύνονται 
για τη διαφύλαξη και καλή χρησιμοποίηση όλων των 
τεχνικών μέσων που διατίθενται στα τμήματα αυτά, 
όπως μηχανημάτων, φορητών εργαλείων, μεταφορικών 
μέσων, επίπλων, σκευών, επιστημονικών οργάνων κλπ. 
Οι υπεύθυνοι των Τμημάτων ύδρευσης μπορούν να κα¬ 
τανέμουν την ευθύνη αυτή μεταξύ των αρμοδίων κατά 
περίπτωση υφισταμένων των. 

4. Το εργατοτεχνικό προσωπικό που έχει οριστεί για 
τα Τμήματα ύδρευσης συντονίζεται, ελέγχεται και κα- 
τανέμεται στα διάφορα συνεργεία ανάλογα με τις υπη¬ 
ρεσιακές ανάγκες, ύστερα από εντολή των υπευθύνων 
των Τμημάτων ύδρευσης. 

5. Τους υπεύθυνους των Τμημάτων ύδρευσης ανα¬ 
πληρώνει ο αρχαιότερος από τους επικεφαλείς των 
συνεργείων των τμημάτων αυτών, ύστερα από απόφαση 
του Προέδρου του Δ.Σ. της ΔΕΥΑΜ. 

6. Το Διοικητικό Συμβούλιο της Επιχείρησης με από¬ 
φασή του είναι δυνατόν να αναθέσει στους υπεύθυνους 
των Τμημάτων ύδρευσης εκτός από τα παραπάνω και 
άλλες αρμοδιότητες ή καθήκοντα στα πλαίσια της ει¬ 
δικότητάς των. 

Αρθρο 15 

Τμήμα Αποχέτευσης 

1. Το Τμήμα αποχέτευσης είναι αρμόδιο για την εκτέ¬ 
λεση εργασιών συντήρησης ολόκληρου του δικτύου 
αποχέτευσης όμβριων και ακαθάρτων καθώς και των 
εγκαταστάσεών του. 

2. Το Τμήμα αποχέτευσης είναι αρμόδιο για τις συν¬ 
δέσεις με το δίκτυο αποχέτευσης. 

3. Το Τμήμα αποχέτευσης είναι επίσης αρμόδιο για 
την τεχνική εξακρίβωση και κατάρτιση του προϋπο¬ 
λογισμού της σχετικής δαπάνης για διακλαδώσεις και 
συνδέσεις με δίκτυο αποχέτευσης, τη μετατόπιση του 
δικτύου αποχέτευσης, ύστερα από αίτηση του πελάτη. 
Επίσης είναι αρμόδιο για τον απολογισμό του κόστους 
των παραπάνω εργασιών. 

Επίσης το Τμήμα αποχέτευσης είναι υποχρεωμένο: 

α) Να τηρεί καθημερινά δελτίο απασχόλησης προσω¬ 
πικού και δελτίο απασχόλησης μηχανημάτων. 

β) Να διαφυλάσσει τα δελτία εξαγωγής και τα δελτία 
παραγγελιών για τα υλικά που χρησιμοποιήθηκαν σε 
κάθε ένα από τα παραπάνω έργα. 

γ) Να καταρτίζει αμέσως μετά το πέρας κάθε εργα¬ 
σίας ανακεφαλαιωτικό δελτίο κόστους και να το διαβι¬ 
βάζει στο Λογιστήριο της Επιχείρησης. 

δ) Να τηρεί πλήρως ενημερωμένους τους τοπογρα- 
φικούς χάρτες των δικτύων αποχέτευσης, όμβριων 
και ακαθάρτων και των αντλιοστασίων και κατάλληλο 
αρχείο τεχνικών πληροφοριών σχετικών με το δίκτυο 
αποχέτευσης και των λοιπών σχετικών εγκαταστά¬ 
σεων. 

ε) Να φροντίζει για την άμεση επέμβαση με κατάλληλο 
συνεργείο σε περιπτώσεις βλαβών κλπ. του δικτύου 
αποχέτευσης και να τηρεί ημερολόγιο βλαβών και συ¬ 
ντήρησης των εγκαταστάσεων αποχέτευσης (δίκτυα, 
αντλιοστάσια κλπ.). 


Αρθρο 16 

Αρμοδιότητες Υπεύθυνου Τμήματος Αποχέτευσης 

1. Ο υπεύθυνος του Τμήματος αποχέτευσης προί- 
σταται όλων των συνεργείων του Τμήματος αυτού και 
συντονίζει τις εργασίες τους δίνοντας τις κατάλληλες 
οδηγίες προς τους επικεφαλείς των συνεργείων και το 
λοιπό προσωπικό. 

2. Ο υπεύθυνος του Τμήματος αποχέτευσης είναι 
υπεύθυνος για την εφαρμογή μέτρων υγειονομικής προ¬ 
στασίας του κοινού από το δίκτυο αποχέτευσης. 

3. Ο υπεύθυνος του Τμήματος αποχέτευσης παρακο¬ 
λουθεί και εισηγείται την επάρκεια του δικτύου αποχέ¬ 
τευσης και παίρνει τα κατάλληλα μέτρα για τον έλεγχο 
των παράνομων συνδέσεων. 

4. Το εργατοτεχνικό προσωπικό που έχει ορισθεί για 
το Τμήμα αποχέτευσης συντονίζεται, ελέγχεται και 
κατανέμεται στα διάφορα συνεργεία ανάλογα με τις 
υπηρεσιακές ανάγκες, ύστερα από εντολή του υπεύθυ¬ 
νου του Τμήματος. 

5. Τον υπεύθυνο του Τμήματος αποχέτευσης αναπλη¬ 
ρώνει ένας από τους επικεφαλείς των συνεργείων του 
τμήματος αυτού, εφόσον διαθέτει τα καταλληλότερα 
προσόντα, ύστερα από απόφαση του Προέδρου του 
Δ.Σ. της ΔΕΥΑΜ. 

6. Ο υπεύθυνος του Τ μήματος αποχέτευσης ευθύνεται 
για τη διαφύλαξη και καλή χρησιμοποίηση όλων των 
τεχνικών μέσων που διατίθενται στο τμήμα αυτό, όπως 
μηχανημάτων, φορητών εργαλείων, μεταφορικών μέσων, 
επίπλων, σκευών, επιστημονικών οργάνων κλπ. 

Ο υπεύθυνος του Τμήματος αποχέτευσης μπορεί να 
κατανέμει την ευθύνη αυτή μεταξύ των αρμοδίων κατά 
περίπτωση υφισταμένων του. 

Άρθρο 17 

Τμήμα Ηλεκτρολογικού/Μηχανολογικού (Η/Μ) 

Το Τμήμα Η/Μ είναι αρμόδιο: 

α) Για την καλή λειτουργία των αντλιοστασίων ύδρευ¬ 
σης και αποχέτευσης όπως και για την εκτέλεση κάθε 
εργασίας συντήρησης των αντλητικών συγκροτημάτων 
των παραπάνω αντλιοστασίων. 

β) Γ ια τον εξοπλισμό, παραγωγή και καλή λειτουργία 
του μηχανουργείου. 

γ) Για τη συντήρηση και τις επισκευές του μηχα¬ 
νολογικού και ηλεκτρολογικού εξοπλισμού, των κάθε 
είδους μηχανημάτων και μεταφορικών μέσων που ανή¬ 
κουν στην επιχείρηση, είτε οι εργασίες αυτές γίνονται 
από τα συνεργεία της ΔΕΥΑΜ, είτε από συνεργεία 
τρίτων. 

δ) Γ ια όσα άλλα σχετικά με την προστασία του πε¬ 
ριβάλλοντος αντικείμενα αποφασίσει στο μέλλον να 
αναθέσει στο Τμήμα αυτό το Διοικητικό Συμβούλιο ή ο 
Γ ενικός Διευθυντής. 

Το Τμήμα Η/Μ είναι υποχρεωμένο: 

α) Να τηρεί πλήρες και ενημερωμένο μητρώο όλων 
ανεξαιρέτως των αντλητικών συγκροτημάτων και των 
εγκαταστάσεων από το οποίο να προκύπτουν, εκτός 
από τα τεχνικά στοιχεία και όλες οι εργασίες συντή¬ 
ρησης επισκευών ελέγχου κλπ. 

β) Να τηρεί πλήρες και ενημερωμένο μητρώο για όλες 
τις μηχανολογικές και ηλεκτρολογικές εγκαταστάσεις 
της ΔΕΥΑΜ, για τα τεχνικά στοιχεία των αλλά και για 
τις εργασίες συντήρησης, επισκευών ελέγχου κλπ. 

γ) Να τηρεί πλήρες και ενημερωμένο μητρώο για όλα 
τα μηχανήματα, μεταφορικά μέσα και το λοιπό μηχα- 
νολογικό-ηλεκτρολογικό εξοπλισμό που ανήκουν στην 
Επιχείρηση. 

δ) Να τηρεί βιβλία-ημερολόγια παρακολούθησης της 
λειτουργίας κάθε αντλιοστασίου. 

ε) Να τηρεί βιβλίο ή ημερολόγιο των πόσης φύσεως 
επιστημονικών μετρήσεων. 

Επίσης, το Τμήμα Η/Μ είναι υπεύθυνο για την: 

1. Ανάπτυξη και λειτουργία επιχειρησιακού κέντρου για 
τον εκσυγχρονισμό και την αυτοματοποίηση ολόκληρου 
του συστήματος ύδρευσης-αποχέτευσης του φορέα. 

2. Παρακολούθηση της καλής λειτουργίας των συ¬ 
στημάτων αυτοματισμού τηλεμετάδοσης και τηλεχει¬ 
ρισμού όλων των ηλεκτρονικών εγκαταστάσεων της 
Επιχείρησης. 

3. Μεριμνά για την καλή λειτουργία του ραδιοδικτύου 
και των λοιπών μέσων επικοινωνίας. 

4. Συντήρηση και επισκευή όλων των βλαβών των 
εγκαταστάσεων αυτοματισμού, τηλενδείξεων, τηλεμε- 
τρήσεων των αντλιοστασίων δεξαμενών και εγκατα¬ 
στάσεων της επιχείρησης. 

5. Εκτέλεση νέων ηλεκτρονικών εγκαταστάσεων ή 
επέκταση αυτών που υπάρχουν. 

6. Άμεση επέμβαση και αποκατάσταση οποιοσδήποτε 
βλάβης όλο το 24ωρο και όλες τις μέρες του χρόνου. 

Άρθρο 18 

Αρμοδιότητες Υπεύθυνου Τμήματος Ηλεκτρολογικού/ 
Μηχανολογικού (Η/Μ) 

1. Ο υπεύθυνος του Τμήματος Η/Μ προΐσταται όλων 
των συνεργείων του Τμήματος αυτού και συντονίζει 
τις εργασίες τους δίνοντας τις κατάλληλες οδηγίες 
προς τους επικεφαλείς των συνεργείων και το λοιπό 
προσωπικό. 

2. Ο υπεύθυνος του Τμήματος Η/Μ φροντίζει για την 
συνεχή ροή του νερού στους αγωγούς και ελέγχει με τα 
αρμόδια τεχνικά όργανα τη στάθμη του στις δεξαμενές 
σε συνδυασμό με τη λειτουργία των αντλιοστασίων 
ύδατος. 

3. Ο υπεύθυνος του Τμήματος Η/Μ ελέγχει και κα¬ 
ταγράφει τη στάθμη των γεωτρήσεων και τη ροή των 
πηγών με τη βοήθεια των αρμοδίων τεχνικών οργάνων 
της Υπηρεσίας του και ενημερώνει αμέσως τον Προϊ¬ 
στάμενο της Τεχνικής Υπηρεσίας. 

4. Ο υπεύθυνος του Τμήματος Η/Μ φροντίζει για 
την τήρηση των σχετικών υγειονομικών και άλλων 
διατάξεων προστασίας του περιβάλλοντος. Το εργα- 
τοτεχνικό προσωπικό που έχει οριστεί για το Τμήμα 
Η/Μ συντονίζεται, ελέγχεται και κατανέμεται στα δι¬ 
άφορα συνεργεία ή εργασίες, ανάλογα με τις υπηρε¬ 
σιακές ανάγκες ύστερα από εντολή του υπεύθυνου 
του Τμήματος. 

5. Τον υπεύθυνο του Τμήματος Η/Μ αναπληρώνει ένας 
από τους επικεφαλείς των συνεργείων του τμήματος 
αυτού, ύστερα από απόφαση του Προέδρου του Δ.Σ. 
της ΔΕΥ-ΑΜ. 

Το Διοικητικό Συμβούλιο της Επιχείρησης ή ο Γενικός 
Διευθυντής με απόφαση του είναι δυνατό να αναθέτει 
στον υπεύθυνο του Τμήματος Η/Μ εκτός από τα παρα¬ 
πάνω και άλλες αρμοδιότητες ή καθήκοντα στα πλαίσια 
της ειδικότητάς του. 


Άρθρο 19 

Τμήμα Μελετών και Κατασκευής Έργων 

Το Τμήμα Μελετών και Κατασκευής Έργων είναι αρ¬ 
μόδιο για: 

1. Την εκπόνηση των τεχνικών μελετών των υπό κατα¬ 
σκευή έργων, την κατάρτιση των προϋπολογισμών και 
την σύνταξη των τευχών δημοπράτησης αυτών. 

2. Την εισήγηση προς τον Γενικό Διευθυντή σχετικά 
με τον τρόπο δημοπράτησης των έργων, την διενέρ¬ 
γεια των σχετικών διαγωνισμών και την σύνταξη των 
συμβάσεων κατασκευής των έργων. 

3. Την επίβλεψη, τον έλεγχο και την παραλαβή των 
τεχνικών μελετών, που εκπονούνται από τρίτους για 
λογαριασμό της Υπηρεσίας. 

4. Την επίβλεψη, τον έλεγχο και την παραλαβή των 
έργων που εκτελούνται είτε με αυτεπιστασία είτε με 
εργοληπτική επιχείρηση, σύμφωνα με την ισχύουσα 
νομοθεσία. 

5. Την έγκαιρη κατάρτιση και εισήγηση του τεχνικού 
προγράμματος κάθε έτος. 

6. Την σύνταξη, εφαρμογή και τήρηση των προδια¬ 
γραφών των κάθε φύση μελετών και έργων, καθώς και 
για την λήψη και εφαρμογή των κατάλληλων μέτρων 
ασφαλείας κατά την εκτέλεση εργασιών. 

Επίσης, το Τμήμα Μελετών και Κατασκευής Έργων 
είναι υποχρεωμένο: 

1. Να επιβλέπει και να ελέγχει την πορεία και την 
ποιότητα των εκπονουμένων από τρίτους μελετών, και 
να μεριμνά για όλες τις διαδικασίες ανάθεσης και πα¬ 
ραλαβής των μελετών αυτών. 

2. Να συντάσσει τις απαιτούμενες τεχνικές μελέτες 
και τεύχη δημοπράτησης για την έγκαιρη δημοπράτηση 
και κατασκευή των έργων του προγράμματος. 

3. Να ελέγχει και επιβλέπει την εκτέλεση των έρ¬ 
γων που κατασκευάζονται είτε με αυτεπιστασία είτε 
από εργοληπτική εταιρεία, ελέγχοντας τους περι¬ 
οδικούς λογαριασμούς, δίνοντας κατασκευαστικές 
οδηγίες και φροντίζοντας για κάθε ενέργεια που 
απαιτείται για την έγκαιρη και ποιοτική κατασκευή 
των έργων. 

4. Να ελέγχει την πορεία της εκτέλεσης των έργων, 
την απορρόφηση των πιστώσεων, λαμβάνοντας κάθε 
αναγκαίο μέτρο για την διόρθωση και την ανασύνταξη 
των αντιστοίχων χρονοδιαγραμμάτων. 

5. Να τηρεί πλήρες και ενημερωμένο αρχείο με τα 
εκτελεσθέντα και υπό εκτέλεση έργα και με τις εκπο- 
νηθείσες και μελετών και με όλα τα συμβατικά στοιχεία 
αυτών. 

6. Να παραδίνει αμέσως με την περάτωση κάθε έργου 
δελτίο στο Τμήμα ύδρευσης και αποχέτευσης με όλα 
τα τεχνικά στοιχεία των νεοκατασκευασθέντων δικτύων 
για την ενημέρωση των τοπογραφικών χαρτών. 

Άρθρο 20 

Αρμοδιότητες Υπεύθυνου Τμήματος Μελετών και 
Κατασκευής Έργων 

1. Ο υπεύθυνος του Τμήματος Μελετών και Κατασκευ¬ 
ής Έργων προΐσταται όλου του τεχνικού προσωπικού 
του Τμήματος του και συντονίζει τις εργασίες τους, 
δίνοντας τις κατάλληλες οδηγίες για την έγκαιρη δι¬ 
εκπεραίωση των θεμάτων. 

2. Ο υπεύθυνος του Τμήματος Μελετών και Κατα¬ 
σκευής Έργων ευθύνεται για την έγκαιρη σύνταξη των 

τεχνικών μελετών και των τευχών δημοπράτησης των 
έργων. 

3. Ο υπεύθυνος του Τμήματος Μελετών και Κατα¬ 
σκευής Έργων ευθύνεται για την διαφύλαξη και καλή 
χρησιμοποίηση όλων των τεχνικών μέσων και οργάνων, 
που διατίθενται στο Τμήμα αυτό, όπως σχεδιαστηρίων, 
τοπογραφικών οργάνων, σχεδιαστικών οργάνων, ηλε¬ 
κτρονικών υπολογιστών, επίπλων, σκευών κλπ. 

Ο υπεύθυνος του Τμήματος μπορεί να κατανέμει την 
ευθύνη στη μεταξύ των αρμοδίων κατά περίπτωση υφι¬ 
σταμένων του. 

4. Το επιστημονικό τεχνικό προσωπικό που έχει ορι¬ 
στεί για το Τμήμα Μελετών και Κατασκευής Έργων 
συντονίζεται ελέγχεται και κατανέμεται στις διάφορες 
εργασίες ανάλογα με τις υπηρεσιακές ανάγκες, ύστερα 
από εντολή του υπευθύνου του Τμήματος. 

5. Τον υπεύθυνο του Τμήματος Μελετών και Κατα- 
σκευήςΈργων αναπληρώνει ο επικεφαλής των μελετών 
και των κατασκευών αντίστοιχα, ύστερα από απόφαση 
του Προέδρου του Δ.Σ. της ΔΕΥΑΜ. 

6. Το Διοικητικό Συμβούλιο της Επιχείρησης με από¬ 
φαση του είναι δυνατόν να αναθέσει στον υπεύθυνο 
του Τμήματος Μελετών και Κατασκευής Έργων εκτός 
από τα παραπάνω και άλλες αρμοδιότητες ή καθήκοντα 
στα πλαίσια της ειδικότητάς του. 

Άρθρο 21 

Τμήμα Βιολογικού Καθαρισμού 

Στην αρμοδιότητά του είναι ο έλεγχος, λειτουργία 
και συντήρηση του Βιολογικού Σταθμού καθώς επίσης 
και Ο: 

1. Έλεγχος και εποπτεία για την συνεχή και εύρυθμη 
λειτουργία των Εγκαταστάσεων Επεξεργασίας Λυμά¬ 
των. 

2. Φύλαξη των εγκαταστάσεων και κτιρίων, διαμόρ¬ 
φωση και συντήρηση των ακάλυπτων χώρων και εγκα¬ 
ταστάσεων. 

3. Σε συνεργασία με το Τμήμα Η/Μ η συντήρηση και 
επισκευή του ηλεκτρολογικού και μηχανολογικού εξο¬ 
πλισμού εγκατεστημένου ή μη. Η συντήρηση και επι¬ 
σκευή θα γίνεται με συνεργεία συγκροτούμενα από 
προσωπικό διαφόρων ειδικοτήτων, ανάλογα με τις ιδι¬ 
ομορφίες της κάθε περίπτωσης. 

Όταν η εργασία επισκευής ή συντήρησης απαιτεί 
σύμπραξη προσωπικού που υπηρετεί σε άλλα Τμήμα¬ 
τα, η απόφαση συγκρότησης συνεργείων θα γίνεται 
με ενδοσυνεννόηση των εμπλεκομένων Προϊσταμένων 
χωρίς καθυστέρηση και τήρηση τύπων με τελικό σκοπό 
πάντοτε την άμεση επισκευή ή συντήρηση. 

Άρθρο 22 

Αρμοδιότητες Υπεύθυνου Τμήματος Βιολογικού 
Καθαρισμού 

Ο υπεύθυνος προΐσταται του προσωπικού του Τμή¬ 
ματος και συντονίζει τις εργασίες του δίνοντας τις 
κατάλληλες οδηγίες προς αυτό. 

• Παρακολουθεί όλα τα στάδια λειτουργίας του βιολο¬ 
γικού καθαρισμού και κάνει τις απαιτούμενες εργασίες 
για την εύρυθμη λειτουργία του. 

• Ο υπεύθυνος του Τμήματος συνεργάζεται στενά με 
τον υπεύθυνο του Τμήματος Ηλεκτρομηχανολογικού 
εξοπλισμού που έχει την ευθύνη για την τεχνική καθοδή¬ 
γηση του προσωπικού συντήρησης της εγκατάστασης 


και την τελική ευθύνη για τις ηλεκτρομηχανολογικές 
εργασίες συντήρησης. 

• Φροντίζει για κάθε μηχανολογική και σιδηρουργική 
εργασία στις εγκαταστάσεις του Βιολογικού Καθαρι¬ 
σμού. 

• Φροντίζει για τον εφοδιασμό της εγκατάστασης 
με βοηθητικές ύλες, υλικά και όργανα απαραίτητα για 
τον έλεγχο και την ασφάλεια των εγκαταστάσεων και 
του προσωπικού. 

• Τηρεί στατιστικά στοιχεία της αρμοδιότητάς του. 

• Φροντίζει να εφαρμόζεται ο κανονισμός ασφαλείας 
της εγκατάστασης και του προσωπικού, όπως απαι¬ 
τείται. 

• Είναι υπεύθυνος για την πυρασφάλεια της εγκα¬ 
τάστασης. 

• Μεριμνά για την άριστη διάθεση της παραγόμενης 
λάσπης και των επεξεργασμένων νερών. 

• Φροντίζει για την βελτίωση της λειτουργίας της 
εγκατάστασης με στόχο την μείωση των σχετικών δα¬ 
πανών. 

• Εκπονεί τους όρους διακήρυξης των διαγωνισμών 
των έργων και προμηθειών της εγκατάστασης. 

Είναι υπεύθυνος: 

• Απέναντι στον προϊστάμενο της Τεχνικής Υπηρεσίας 
για τις πράξεις ή και παραλείψεις των οργάνων της 
υπηρεσίας του. 

• Για τη τήρηση των οικείων υγειονομικών διατάξεων 
και άλλων διατάξεων προστασίας του περιβάλλοντος. 

• Για τον συντονισμό, έλεγχο και κατανομή στα διά¬ 
φορα συνεργεία εργασίες ανάλογα με τις υπηρεσιακές 
ανάγκες κατόπιν εντολής των υπευθύνων της υπηρεσί¬ 
ας, του εργατοτεχνικού προσωπικού που βρίσκεται στη 
διάθεση του τμήματος. 

• Για την εισήγηση στον προϊστάμενο της Τ εχνικής 
Υπηρεσίας της έγκρισης των μελετών. 

• Για την εισήγηση αγοράς νέων μηχανημάτων. 

• Για την επίβλεψη έργων κατασκευής Εγκαταστά¬ 
σεων Λυμάτων. 

• Για την σωστή λειτουργία όλων των Εγκαταστάσεων 
Καθαρισμού Λυμάτων. 

• Τον υπεύθυνο του Τμήματος αναπληρώνει ένας από 
τους υπεύθυνους των γραφείων του Τμήματος, ύστερα 
από απόφαση του προϊσταμένου τεχνικής υπηρεσίας. 

Αρθρο 23 

Τμήμα Εργαστηρίου & Ελέγχου - Χημείο 

Είναι υπεύθυνο για τον χημικό και υγειονομικό έλεγ¬ 
χο νερού και υδάτινου περιβάλλοντος, εργαστηριακές 
αναλύσεις πόσιμου νερού. Ποιοτικός έλεγχος αποβλή¬ 
των, καθορισμός ποιότητας και λοιπών προϋποθέσεων 
σύνδεσης με το δίκτυο υπονόμων της επιχείρησης των 
βιομηχανικών μονάδων και χώρων άλλων ανθρωπίνων 
δραστηριοτήτων. 

Συγχρόνως στις αρμοδιότητές του είναι ο: 

1. Έλεγχος για τον τεχνητό καθαρισμό του πόσιμου 
νερού σε 24ωρη βάση. 

2. Ημερήσιος έλεγχος της ποιότητας του νερού στα 
διάφορα στάδια επεξεργασίας και στα σημεία ελέγχου 
που τίθεται το νερό στη διάθεση του καταναλωτή. 

3. Οργάνωση και εκτέλεση υγειονομικών αναγνωρί¬ 
σεων του υδάτινου περιβάλλοντος και του συστήμα¬ 
τος ύδρευσης, ώστε να αποφεύγεται κάθε υγειονομικός 
κίνδυνος. 

4. Ημερήσιος έλεγχος της κανονικής απολύμανσης 
από αντιπροσωπευτικά σημεία του δικτύου διανομής 
για την αποτελεσματικότερη προστασία της δημόσιας 
υγείας. 

5. Μέριμνα για τον περιοδικό έλεγχο της ποιότητας 
του πόσιμου νερού ως προς τις παραμέτρους που 
προσδιορίζουν την καταλληλότητα αυτού από τις πη¬ 
γές υδροληψίας και από το δίκτυο. 

6. Ημερήσια ανάλυση δειγμάτων από το δίκτυο δια¬ 
νομής. 

7. Υγειονομική έρευνα για τον εντοπισμό εστιών ρύ¬ 
πανσης - μόλυνσης σε αυτό. 

8/Ελεγχος των μελετών εγκαταστάσεων προεπεξερ- 
γασίας αποβλήτων των βιομηχανικών μονάδων, ώστε να 
πληρούνται οι σχετικοί όροι και προϋποθέσεις. 

9. Συνεχής παρακολούθηση της ποιότητας των βιο¬ 
μηχανικών αποβλήτων και αστικών λυμάτων που διοχε¬ 
τεύονται στις Εγκαταστάσεις Επεξεργασίας. 

10. Δειγματοληψίες και αναλύσεις των λυμάτων - απο¬ 
βλήτων από τις βιομηχανίες, το δίκτυο και την Ε.Ε.Λ. 

11. Χημικές αναλύσεις. 

12. Αξιοποίηση της ιλύος και επαναχρησιμοποίηση των 
υγρών αποβλήτων. 

Επίσης, είναι υπεύθυνο για την Μελέτη των Περι¬ 
βαλλοντικών Θεμάτων ως αποτέλεσμα της παρουσίας 
των εγκαταστάσεων της επιχείρησης στην πόλη αλλά 
και την επίπτωση στο περιβάλλον και γενικότερα των 
ανθρωπίνων δραστηριοτήτων. 

Στην αρμοδιότητα του είναι η: 

1. Παρακολούθηση της Εθνικής και Κοινοτικής Νομο¬ 
θεσίας για το περιβάλλον και ανάλυση - ενημέρωση 
των υπολοίπων τμημάτων για τις τυχόν επιπτώσεις στη 
λειτουργία της επιχείρησης. 

2. Συμμετοχή στην επίβλεψη ερευνητικών προγραμ¬ 
μάτων. 

3. Αξιολόγηση μελετών περιβαλλοντικών επιπτώσεων 
των βιομηχανιών. 

4. Πληροφόρηση άλλων φορέων και συνεργασία σχε¬ 
τικά με περιβαλλοντικά θέματα 

5. Σύνταξη κανονισμών σύνδεσης βιομηχανιών με το 
δίκτυο και τις εγκαταστάσεις επεξεργασίας λυμάτων. 

6. Συνεργασία με φορείς περιβάλλοντος Ελληνικούς 
και Διεθνείς. 

Άρθρο 24 

Αρμοδιότητες Υπεύθυνου Τμήματος Εργαστηρίου & 
Ελέγχου - Χημείο 

Ο υπεύθυνος του Τμήματος Εργαστηρίου & Ελέγχου 
- Χημείο προΐσταται του προσωπικού του Τμήματος και 
συντονίζει τις εργασίες του δίνοντας τις κατάλληλες 
οδηγίες προς αυτό. 

Είναι υπεύθυνος: 

• Απέναντι στον προϊστάμενο Τεχνικής Υπηρεσίας 
για τις πράξεις ή/και παραλείψεις των οργάνων του 
Τμήματός του. 

• Για τη λειτουργία των εγκαταστάσεων που αφο¬ 
ρούν στην εκπλήρωση του σκοπού του Εργαστηρίου 
και ελέγχου νερών. 

• Για τη εισήγηση στον Προϊστάμενο Τεχνικής Υπη¬ 
ρεσίας της έγκρισης των μελετών. 

• Για την εισήγηση αγοράς νέων μηχανημάτων. 


• Για την επίβλεψη έργων, που αφορούν το Τμήμα 
Εργαστηρίου και Ελέγχου-Χημείο και εκτελούνται είτε 
με αυτεπιστασία είτε με εργολαβία. 

Άρθρο 25 

Συσκέψεις Υπευθύνων Τμημάτων 

Ο προϊστάμενος Τεχνικών Υπηρεσιών καλεί υποχρε¬ 
ωτικά τουλάχιστον μια φορά μέσα στο τελευταίο δε¬ 
καήμερο κάθε μήνα αλλά και όσες άλλες φορές κρίνει 
σκόπιμο όλους τους υπεύθυνους των Τμημάτων και τον 
επικεφαλή του εργαστηρίου ποιοτικού ελέγχου νερού 
προκειμένου: 

α. Να ενημερωθεί για την πορεία των εργασιών κάθε 
Τμήματος και πρόγραμμα εργασιών της για τον επό¬ 
μενο μήνα. 

β. Να συντονίσει τις εργασίες των Τμημάτων και να 
δώσει προς αυτούς τις κατάλληλες οδηγίες. 

γ. Να επιλύσει κάθε τεχνικό ή διοικητικό πρόβλημα 
που έχει προκύψει. 

δ. Να ενημερώσει τους υπευθύνους των Τμημάτων για 
τις αποφάσεις του Διοικητικού Συμβουλίου, του Γ ενικού 
Διευθυντή και του ίδιου. 

ΚΕΦΑΛΑΙΟ Ε 
Οικονομική Υπηρεσία 
Αρθρο 26 

Προϊστάμενος Οικονομικής Υπηρεσίας 

1. Ο προϊστάμενος Οικονομικής Υπηρεσίας προΐσταται 
των τμημάτων που υπάγονται σ’αυτήν και συντονίζει τις 
εργασίες τους, δίνοντας τις κατάλληλες οδηγίες προς 
τους υπεύθυνους των τμημάτων αυτών. 

2. Ο προϊστάμενος Οικονομικής Υπηρεσίας καταρτίζει 
και υποβάλλει έγκαιρα στο Γ ενικό Διευθυντή τον ετήσιο 
προϋπολογισμό εσόδων-εξόδων παίρνοντας υπόψη τα 
τεχνικά στοιχεία που έχει υποβάλλει για τον ετήσιο 
προϋπολογισμό ο προϊστάμενος Τεχνικής Υπηρεσίας 
στον Γ ενικό Διευθυντή. 

3. Ο προϊστάμενος Οικονομικής Υπηρεσίας καταρτί¬ 
ζει έγκαιρα για κάθε επόμενο τρίμηνο ταμειακό προϋ¬ 
πολογισμό για τις κατά εβδομάδα προϋπολογιζόμενες 
εισπράξεις και πληρωμές αφού λάβει υπόψη τα σχετικά 
με αυτές στοιχεία, που πρέπει να του παρέχει έγκαιρα 
ο Προϊστάμενος Τεχνικής Υπηρεσίας . 

4. Ο προϊστάμενος Οικονομικής Υπηρεσίας παρακο¬ 
λουθεί και ελέγχει τη συμμόρφωση των Τμημάτων που 
προΐσταται προς τις αποφάσεις και εντολές του Δι¬ 
οικητικού Συμβουλίου, του Γενικού Διευθυντή και του 
ίδιου. 

5. Ο προϊστάμενος Οικονομικής Υπηρεσίας θεωρεί τα 
τιμολόγια των προμηθευτών κατ’εξουσιοδότηση του 
Γ ενικού Διευθυντή ύστερα από έγκριση του Διοικητικού 
Συμβουλίου. 

Ο προϊστάμενος Οικονομικής Υπηρεσίας έχει την ευ¬ 
θύνη για την κατάρτιση του ημερήσιου ή εβδομαδιαίου 
προγράμματος πληρωμών και για την έγκαιρη απόδοση 
των ασφαλιστικών εισφορών, φόρων και λοιπών υπέρ 
τρίτων εισπράξεων. 

6. Ο προϊστάμενος Οικονομικής Υπηρεσίας εποπτεύει 
την κατάρτιση του ετήσιου ισολογισμού και των οικο¬ 
νομικών καταστάσεων που συνοδεύουν αυτόν από το 
Λογιστήριο και δίνει τις κατάλληλες οδηγίες. 

7. Ο προϊστάμενος Οικονομικής Υπηρεσίας ευθύ- 
νεται για την έγκαιρη απογραφή και κατάρτιση του 

ισολογισμού και των οικονομικών καταστάσεων της 
Επιχείρησης. Η ετήσια απογραφή των πόσης φύσεως 
περιουσιακών στοιχείων της Επιχείρησης πρέπει να έχει 
εκτελεστεί μέσα σε ένα μήνα από τη λήξη κάθε ημερο¬ 
λογιακού έτους και η κατάσταση του ισολογισμού και 
των λοιπών οικονομικών καταστάσεων μέσα σε τρεις 
μήνες από τη λήξη κάθε ημερολογιακού έτους. 

8. Ο προϊστάμενος Οικονομικής Υπηρεσίας όταν απου¬ 
σιάζει ή κωλύεται αναπληρώνει ο υπεύθυνος του Οικο¬ 
νομικού Τμήματος, ύστερα από απόφαση του Προέδρου 
της ΔΕΥΑΜ. 

Άρθρο 27 
Οικονομικό Τμήμα 

Το Οικονομικό Τμήμα είναι αρμόδιο: 

α) Για την καλή διαχείριση των χρηματικών διαθέσι¬ 
μων, όπως και για την άψογη λειτουργία της ταμειακής 
υπηρεσίας. 

β) Γ ια τη τήρηση των απαραίτητων λογιστικών ή άλ¬ 
λων βιβλίων και την παρακολούθηση όλης της περι¬ 
ουσίας της Επιχείρησης με βάση τις παραδεδειγμένες 
λογιστικές αρχές. 

γ) Για την έγκαιρη βεβαίωση και είσπραξη όλων των 
εσόδων της επιχείρησης και τη λήψη των κατάλληλων 
μέτρων εξασφάλισής των. 

δ) Για την παρακολούθηση των πάγιων στοιχείων της 
Επιχείρησης. 

ε) Γ ια την παροχή κάθε σχετικής με την οικονομική 
λειτουργία και διαχείριση, στατιστική ή λογιστική πλη¬ 
ροφορία όπως και για τη διεκπεραίωση κάθε σχετικού 
θέματος. 

Άρθρο 28 

Αρμοδιότητες Υπεύθυνου Οικονομικού Τμήματος 

1. Ο υπεύθυνος του Οικονομικού Τμήματος προίσταται 
του Ταμείου και του Αογιστηρίου, και είναι υπεύθυνος 
για τις πράξεις ή και παραλείψεις του προσωπικού του 
Τμήματός του. 

2. Τον υπεύθυνο του Οικονομικού Τμήματος αναπλη¬ 
ρώνει ο υπεύθυνος του Αογιστηρίου ύστερα από από¬ 
φαση του Προέδρου του Δ.Σ. της ΔΕΥΑΜ. 

Άρθρο 29 

Υποχρεώσεις Ταμία και γραφείου Ταμείου 

Ο Ταμίας της Επιχείρησης προίσταται του Ταμείου 
και είναι υποχρεωμένος: 

α) Να διαφυλάσσει τα χρηματικά διαθέσιμα της Επι¬ 
χείρησης με προσωπική του ευθύνη. 

β) Να τηρεί το βιβλίο ταμείου, στο οποίο οφείλει να 
καταχωρεί αναλυτικά όλες τις εισπράξεις και τις πλη¬ 
ρωμές κάθε εργάσιμης ημέρας. 

Οι εισπράξεις και οι πληρωμές πραγματοποιούνται 
μόνο βάσει αντίστοιχων γραμματίων και ενταλμάτων 
που έχουν εκδοθεί, ελεγχθεί και θεωρηθεί, σύμφωνα 
με αυτά που ορίζει ο Κανονισμός Διαχείρισης. Στο τέ¬ 
λος κάθε ημέρας, γίνεται η συμφωνία του Ταμείου και 
προσδιορίζεται το υπόλοιπο των χρηματικών διαθέσι¬ 
μων, που πρέπει να έχει ο Ταμίας στο χρηματοκιβώτιο 
του, δηλαδή αθροίζονται όλες οι εισπράξεις τη ημέρας, 
όλες οι πληρωμές και προστίθεται στο ποσό των ει¬ 
σπράξεων το υπόλοιπο μετρητών της προηγούμενης 
ημέρας και προσδιορίζεται το υπόλοιπο που πρέπει 
να έχει ο Ταμίας στο χρηματοκιβώτιό του. Στη συνέ¬ 
χεια καταρτίζεται το Πρωτόκολλο καταμέτρησης του 


Ταμείου και διαπιστώνεται η συμφωνία αυτού με το 
υπόλοιπο ταμείο και αναγράφεται στο βιβλίο Ταμείου. 
Το πρωτόκολλο καταμέτρησης υπογράφεται από τον 
Ταμία και τον υπεύθυνο του Λογιστηρίου, παρουσία του 
οποίου έγινε η καταμέτρηση του υπόλοιπου. Υστερα 
από αυτά παραδίδονται τα γραμμάτια είσπραξης και τα 
εντάλματα πληρωμής στο Λογιστήριο για την παραπέρα 
επεξεργασία τους (μηχανογραφική κλπ.). 

γ) Διαφυλάσσει στο χρηματοκιβώτιο της Υπηρεσίας 
του τα χρηματικά διαθέσιμα από τις συναλλαγές της 
ημέρας, που δεν πρέπει να υπερβαίνουν το ποσό που 
ορίζει η σχετική απόφαση του Διοικητικού Συμβουλίου. 

Επίσης στο χρηματοκιβώτιο είναι υποχρεωμένος να 
διαφυλάσσει το βιβλίο Ταμείου που τηρεί, και κάθε άλλο 
ταμιακό έγγραφο αποδεικτικό στοιχείο είσπραξης και 
πληρωμής. 

δ) Τα γραμμάτια είσπραξης και εντάλματα πληρω¬ 
μής κάθε εργάσιμης ημέρας και μετά τη συμφωνία του 
υπόλοιπου του Ταμείου, παρουσία υπευθύνου του Λο¬ 
γιστηρίου, παραδίδονται σ’ αυτόν ο οποίος υπογράφει 
στο περιθώριο του βιβλίου ταμείου, ότι παρέλαβε όλα 
τα ταμειακά παραστατικά της ημέρας. 

ε) Ο Ταμίας ελέγχεται διαχειριστικά οποτεδήποτε από 
τον προϊστάμενο της Οικονομικής Υπηρεσίας, τουλά¬ 
χιστον μία φορά κάθε 15 ημέρες. Γ ια τον έλεγχο αυτό 
συντάσσεται σχετικό πρακτικό που υποβάλλεται στον 
Γ ενικό Διευθυντή. Επίσης ο Γ ενικός Διευθυντής υποχρε- 
ούται τουλάχιστον μία φορά κάθε μήνα, να ελέγξει τη 
διαχείριση του Ταμία. 

Κατά τους ελέγχους αυτούς παίρνονται υπόψη και οι 
λογαριασμοί καταθέσεων της Επιχείρησης στις τρά¬ 
πεζες. 

στ) Ο Ταμίας είναι υποχρεωμένος να καταχωρεί στο 
βιβλίο ταμείου τα γραμμάτια είσπραξης και εντάλματα 
πληρωμής που εκδίδονται για την απεικόνιση συμψηφι- 
στικών ταμειακών εγγράφων, όπως πληρωμές με επιτα¬ 
γές, μεταφορά χρημάτων από Τράπεζα σε Τράπεζα κλπ. 
Τα παραπάνω γραμμάτια και εντάλματα εκδίδονται για 
να διευκολυνθεί η ενημέρωση του βιβλίου παρακολού¬ 
θησης εκτέλεσης του προϋπολογισμού της ΔΕΥΑΜ. 

ζ) Ο Ταμίας είναι υποχρεωμένος να φυλάσσει τα κα¬ 
θημερινά πρωτόκολλα καταμέτρησης, τα οποία πρέπει 
μετά την υπογραφή τους να θέτει υπόψη του Γ ενικού 
Διευθυντή. Επίσης πρέπει να φυλάσσει το υπόλοιπο των 
μετρητών του Ταμείου στο χρηματοκιβώτιό του. 

η) Οι επιταγές των τραπεζών πρέπει να φυλάσσονται 
στο χρηματοκιβώτιο του Ταμία. Η έκδοση, συμπλήρωση 
αυτών πρέπει να γίνεται από το Λογιστήριο μαζί με την 
έκδοση του αντίστοιχου εντάλματος πληρωμής. 

Καμία επιταγή δεν πρέπει να υπογράφεται από τους 
έχοντες δικαίωμα υπογραφής, αν δεν συνοδεύεται από 
την έκδοση αντίστοιχου εντάλματος πληρωμής. 

θ) Τον Ταμία αναπληρώνει εργαζόμενος του Οικονομι¬ 
κού Τμήματος με απόφαση του Προέδρου της ΔΕΥΑΜ. 

ι) Κατά την ανάληψη καθηκόντων από τον αναπληρω¬ 
τή Ταμία γίνεται καταμέτρηση ταμείου και υπογράφεται 
πρωτόκολλο από τον Τ αμία, τον αναπληρωτή Τ αμία και 
τον προϊστάμενο Οικονομικής Υπηρεσίας. 

Άρθρο 30 

Αρμοδιότητες Λογιστηρίου 

1. Το Λογιστήριο είναι υποχρεωμένο: 

α) Να τηρεί τα λογιστικά βιβλία, να εκδίδει και δια- 




20074 


ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


φυλάσσει τα απαραίτητα ταμειακά και συμψηφιστικά 
παραστατικά, να διαφυλάσσει και αρχειοθετεί τα δικαι- 
ολογητικά στοιχεία των συναλλαγών της επιχείρησης 
σύμφωνα με τις διατάξεις της νομοθεσίας που διέπει 
την Επιχείρηση, και τον Κανονισμό Διαχείρισης. 

β) Να εποπτεύει και συντονίζει με τη βοήθεια ειδικευ¬ 
μένου προσωπικού τις μηχανογραφικές εργασίες τις 
σχετικές με το Λογιστήριο. 

γ) Να συντάσσει τον ετήσιο ισολογισμό και τις άλλες 
οικονομικές καταστάσεις και να παρέχει στον προϊ¬ 
στάμενο της Οικονομικής Υπηρεσίας τα απαραίτητα 
στοιχεία για την σύνταξη του προϋπολογισμού εσόδων- 
εξόδων και των ταμειακών προγραμμάτων. 

δ) Να ενημερώνει έγκαιρα τον προϊστάμενο της Οικο¬ 
νομικής Υπηρεσίας για τις προς τα ασφαλιστικά ταμεία 
και το Δημόσιο υποχρεώσεις της Επιχείρησης. 

Άρθρο 31 

Τμήμα Καταναλωτών 

Μεριμνά για την εξυπηρέτηση των πελατών σε θέματα 
που έχουν σχέση με τον κανονισμό Ύδρευσης-Αποχέ- 
τευσης, για την ικανοποίηση των παραπόνων και αιτη¬ 
μάτων των πελατών, για την είσπραξη των τελών της 
επιχείρησης καθώς και για την έκδοση αδειών σύνδεσης 
με τα δίκτυα ύδρευσης και αποχέτευσης. 

Στις υποχρεώσεις του είναι: 

1. Η συμπλήρωση αιτήσεων καταναλωτών για νέα 
συμβόλαια ύδρευσης-αποχέτευσης ή για ακυρώσεις 
συμβολαίων. 

2. Η κατάρτιση, τροποποίηση και ανάκληση συμβολαί¬ 
ων με καταναλωτές, ύδρευσης-αποχέτευσης καθώς και 
έκδοση παραστατικών εγγράφων για πληρωμή πάγιων 
τελών. 

3. Η διεκπεραίωση αιτήσεων που αφορούν παλιούς 
καταναλωτές για τυχόν παλαιό χρέη. 

4. Η μέριμνα για επιστροφή εγγυήσεων στους κατα¬ 
ναλωτές από συμβόλαια που έχουν ακυρωθεί εφόσον 
δεν υπάρχουν υπόλοιπα χρεών. 

5. Η είσπραξη τελών όπως αυτά ορίζονται από τους 
κανονισμούς για τις συνδέσεις ύδρευσης-αποχέτευ¬ 
σης. 

6. Η έκδοση παραστατικών δικαιολογητικών των ει¬ 
σπράξεων. 

7. Η σύνταξη καταστάσεων ημερήσιων εισπράξεων 
- παρακολούθηση λογαριασμών καταναλωτών. 

8. Η ικανοποίηση των ευλογών παραπόνων και αιτημά¬ 
των των καταναλωτών. Όταν τα παράπονα των κατανα¬ 
λωτών δεν βρίσκουν άμεση ικανοποίηση, οι υποθέσεις 
παραπέμπονται στα αρμόδια τμήματα προς επίλυση. Ο 
πελάτης ενημερώνεται εγγράφως για την έκβασή του 
αιτήματος του. 

9. Εξυπηρετεί τους πελάτες σε θέματα που τους αφο¬ 
ρούν σε πλήρη συνεργασία με τα άλλα γραφεία του 
τμήματος και παρακολουθούν σε καθημερινή βάση τις 
καρτέλες καταναλωτών. 

10. Η τήρηση και ενημέρωση του αρχείου μητρώου 
καταναλωτών. 

11. Η παραλαβή και εξέταση των απαιτούμενων δικαιο- 
λογητικών για την έκδοση αδειών σύνδεσης νέων εγκα¬ 
ταστάσεων με το δίκτυο ύδρευσης- αποχέτευσης. 

12. Η χορήγηση βεβαιώσεων για την ύπαρξη ή όχι 
αγωγών μπροστά από συγκεκριμένα οικόπεδα. 

13. Η έκδοση διαπιστωτικής πράξης κατόπιν τεχνικού 


ελέγχου για την εξακρίβωση της δυνατότητας σύνδε¬ 
σης με το δίκτυο των οικοδομών ή άλλων εγκαταστά¬ 
σεων. 

14. Ο έλεγχος και θεώρηση σχεδίων που αφορούν τις 
συνδέσεις με τα δίκτυα ή τον χώρο των υδρομέτρων 
και επί τόπου έλεγχος για την καταλληλότητα του χώ¬ 
ρου αυτού. 

Επίσης το Τμήμα Καταναλωτών είναι υπεύθυνο για την 
βεβαίωση κατανάλωσης και έκδοση λογαριασμών, την 
παρακολούθηση εξόφλησης των λογαριασμών των κα¬ 
ταναλωτών, την ενημέρωση μητρώου καταναλωτών. 
Στις αρμοδιότητές του περιλαμβάνεται: 

1. Η βεβαίωση και χρέωση των μερίδων των κατανα¬ 
λωτών και μέριμνα για την μηχανογραφική έκδοση των 
αποδείξεων. 

2. Η έκδοση βεβαιωτικών καταλόγων, κατάστασης 
ταμείου και γενικά κάθε κατάστασης που αφορά τους 
καταναλωτές. 

3. Η τήρηση και ενημέρωση αρχείου μητρώου κατα¬ 
ναλωτών. 

4. Η παρακολούθηση βεβαιωθέντων και εισπραχθέντων 
εσόδων με σκοπό την ενημέρωση του λογιστηρίου. 

5. Η τήρηση αρχείου σε θέματα του γραφείου. 

6. Η παρακολούθηση ανεξόφλητων λογαριασμών και 
επαναβεβαίωση αυτών σε περίπτωση μη πληρωμής. 

7. Η παρακολούθηση διακοπών επανασυνδέσεων 
υδροδότησης καταναλωτών. 

Άρθρο 32 

Γ ραφείο Καταμέτρησης Υδρομέτρων 

Στις αρμοδιότητες του είναι η βεβαίωση κατανάλωσης 
και ο έλεγχος των υδρομέτρων, η επαλήθευση ενδείξε¬ 
ων υδρομέτρων, ο έλεγχος λειτουργίας αυτών. 
Συγχρόνως είναι υπεύθυνο για την: 
α) Περιοδική λήψη ενδείξεων υδρομέτρων 
β) Συμπλήρωση βιβλίων διαδρομών 
γ) Τήρηση βιβλίου - αρχείου υδροληψιών που βρίσκο¬ 
νται ενεργά ή ακυρώθηκαν 
δ) Επαλήθευση μη φυσιολογικών ενδείξεων των υδρο¬ 
μέτρων (υπερβολικές ενδείξεις) 
ε) Έλεγχος λειτουργίας υδρομέτρων (μετά από αί¬ 
τηση) 

στ) Επισκευή υδρομέτρων, έλεγχος ευαισθησίας και 
σφάλματος, υδραυλική δοκιμή, έγκαιρη γνωστοποίηση 
των αναγκών σε ανταλλακτικά 
ζ) Κωδικοποίηση νέων υδροληψιών 
η) Έλεγχος εγκατάστασης υδρομέτρων 
θ) Μέριμνα για διακοπές ή επανασυνδέσεις υδροδό¬ 
τησης καταναλωτών 

Άρθρο 33 

Αρμοδιότητες Υπεύθυνου Τμήματος Καταναλωτών 

1. Ο υπεύθυνος του Τμήματος Καταναλωτών προίστα- 
ται του γραφείου μητρώου καταναλωτών του γραφείου 
καταμετρήσεως και έκδοσης λογαριασμών και του γρα¬ 
φείου εξυπηρέτησης καταναλωτών και είναι υπεύθυνος 
για τις πράξεις ή και παραλείψεις του προσωπικού του 
τμήματός του. 

2. Τον υπεύθυνο του Τμήματος Καταναλωτών ανα¬ 
πληρώνει εργαζόμενος του Τμήματός του ύστερα από 
απόφαση του Προέδρου του Δ.Σ. της ΔΕΥΑΜ. 

3. Ο υπεύθυνος του Τμήματος Καταναλωτών θα πρέπει 
τουλάχιστον δύο φορές σε κάθε περίοδο καταμέτρησης 

υδρομέτρων να ελέγχει τους καταμετρητές για την 
ορθή λήψη των ενδείξεων και να αναφέρει στον προ¬ 
ϊστάμενο της Οικονομικής Υπηρεσίας και στον Γενικό 
Διευθυντή τα αποτελέσματα του ελέγχου του. 

Άρθρο 34 

Συσκέψεις Υπευθύνων Τμημάτων της 
Οικονομικής Υπηρεσίας 

Ο προϊστάμενος της Οικονομικής Υπηρεσίας καλεί 
υποχρεωτικά τουλάχιστον μια φορά μέσα στο τελευταίο 
δεκαήμερο κάθε μήνα αλλά και όσες άλλες φορές κρί¬ 
νει σκόπιμο όλους τους υπεύθυνους των Τμημάτων και 
γραφείων της Οικονομικής Υπηρεσίας προκειμένου: 

α. Να ενημερωθεί για την πορεία των εργασιών κάθε 
Τμήματος και το πρόγραμμα εργασιών τους για τον 
επόμενο μήνα. 

β. Να συντονίσει τις εργασίες των Τμημάτων και να 
δώσει τις κατάλληλες οδηγίες. 

γ. Να επιλύσει τα τυχόν προβλήματα που έχουν προ- 
κύψει. 

δ. Να ενημερώσει τους υπευθύνους των Τμημάτων για 
τις αποφάσεις του Διοικητικού Συμβουλίου, του Γ ενικού 
Διευθυντή και του ίδιου. 

ΚΕΦΑΛΑΙΟ ΣΤ 

Λοιπά Τμήματα και Γραφεία 
Αρθρο 35 
Διοικητικό Τμήμα 

1. Το Διοικητικό Τμήμα υπάγεται απευθείας στον Γε¬ 
νικό Διευθυντή. 

2. Το Διοικητικό Τμήμα είναι αρμόδιο: 

α) Για τις διαδικασίες πρόσληψης, ασφάλισης, μισθο¬ 
δοσίας, απόλυσης και συνταξιοδότησης του απασχο¬ 
λούμενου από την Επιχείρηση προσωπικού. 

Επίσης είναι αρμόδιο για την παρακολούθηση των 
απουσιών, αδειών και ασθένειας του απασχολούμενου 
προσωπικού και των σχετικών μ’ αυτά θέματα. 

β) Για την τήρηση των πρακτικών του Διοικητικού Συμ¬ 
βουλίου, τη διεξαγωγή και διεκπεραίωση της αλληλο¬ 
γραφίας της Επιχείρησης, τη τήρηση του πρωτοκόλλου 
και του αρχείου της Επιχείρησης και την εκτέλεση των 
σχετικών με τα παραπάνω εργασιών. 

Επίσης το Διοικητικό Τμήμα είναι υποχρεωμένο: 
α) Να τηρεί τα φύλλα μητρώου και ποιότητας όπως 
και τους υπηρεσιακούς φακέλους του απασχολούμενου 
στην Επιχείρηση προσωπικού. 

β) Να παρακολουθεί τη μισθολογική εξέλιξη και με¬ 
ταβολές των εργαζομένων και να ελέγχει πλήρως τις 
μισθολογικές καταστάσεις. 

γ) Να διεξάγει τη σχετική με το προσωπικό αλληλο¬ 
γραφία, να τηρεί αρχείο των συμβάσεων εργασίας και 
των συναφών θεμάτων. 

δ) Να επιμελείται την ασφάλιση του προσωπικού και 
να παρακολουθεί και να ελέγχει τις ασθένειες, άδειες, 
απουσίες, ποινές κλπ. του προσωπικού. 

ε) Να φροντίζει για όλα τα σχετικά με το προσωπικό, 
θέματα, ύστερα από εντολή του Γ ενικού Διευθυντή. 

στ) Να τηρεί τα πρακτικά του Διοικητικού Συμβουλίου 
και να καταρτίζει αντίγραφα ή αποσπάσματα αυτών, 
ύστερα από εντολή του αρμόδιου Προϊσταμένου Υπη¬ 
ρεσιών. 

ζ) Να τηρεί το πρωτόκολλο της Επιχείρησης, να πα¬ 
ρακολουθεί τη τύχη των εισερχομένων εγγράφων και 


να ειδοποιεί τακτικά τον Γ ενικό Διευθυντή για τις εκ¬ 
κρεμότητες. 

Αρθρο 36 

Αρμοδιότητες Υπεύθυνου Διοικητικού Τμήματος 

1. Ο υπεύθυνος του Διοικητικού Τμήματος προΐστα- 
ται των Γ ραφείων Προσωπικού, της Γ ραμματείας του 
Διοικητικού Συμβουλίου και Διεύθυνσης, και της Γ ραμ¬ 
ματείας της Επιχείρησης, και είναι υπεύθυνος απέναντι 
στο Γ ενικό Διευθυντή, για τις πράξεις ή παραλείψεις του 
προσωπικού του τμήματός του. 

2. Ο υπεύθυνος του Διοικητικού Τμήματος είναι αρμό¬ 
διος για θέματα που ανάγονται στο προσωπικό της Επι¬ 
χείρησης όπως επίσης και για θέματα Γ ραμματείας. 

Τον υπεύθυνο του Διοικητικού Τμήματος αναπληρώνει 
ο υπεύθυνος του Γραφείου Προσωπικού ύστερα από 
απόφαση του Προέδρου του Δ.Σ. της ΔΕΥΑΜ. 

Αρθρο 37 
Τμήμα Προμηθειών 

1. Το Τμήμα Προμηθειών υπάγεται απευθείας στον 
Γ ενικό Διευθυντή. 

2. Το Τμήμα Προμηθειών σε συνεργασία με τους Προϊ¬ 
σταμένους των Υπηρεσιών και τον υπεύθυνο του Διοικη¬ 
τικού Τμήματος προβαίνει στην κατάρτιση ενιαίου προ¬ 
γράμματος προμηθειών της Επιχείρησης συνοδευόμενα 
από έκθεση αιτιολόγησης της σκοπιμότητας αυτών. 

3. Επίσης επιβλέπει την διαδικασία προκήρυξης δια¬ 
γωνισμών, αξιολόγησης προσφορών και σύναψης συμ¬ 
βάσεων, σύμφωνα με τις ισχύουσες διατάξεις για την 
προμήθεια υλικών ή αναλωσίμων. Διευκρινίζεται ότι η 
σύνταξη των ειδικών όρων των προμηθειών ή εργασιών 
ανήκει στο τμήμα εκείνο της επιχείρησης που προκά- 
λεσε την ενέργεια. 

4. Φροντίζει για την τήρηση των κατάλληλων διαδι¬ 
κασιών προμηθειών, ώστε να εξασφαλιστούν τα συμ¬ 
φέροντα της Επιχείρησης. 

5. Μεριμνά για την συγκρότηση επιτροπών για την 
διενέργεια διαγωνισμών και για την παραλαβή των 
υλικών. 

6. Μεριμνά για την σύνταξη των πρακτικών των πα¬ 
ραπάνω επιτροπών. 

7. Φροντίζει για τη λογιστική και διαχειριστική παρα¬ 
κολούθηση των αποθηκών της Επιχείρησης. 

8. Διενεργεί την ετήσια απογραφή υλικών αποθήκης 
και προβαίνει στην αποτίμηση του αποθέματος. 

Επίσης: 

1/Εχει την ευθύνη της ορθολογιστικής διαχείρισης 
της αποθήκης. 

2. Επιμελείται της διαδικασίας εισαγωγής και εξαγω¬ 
γής υλικών από την αποθήκη και διακίνησή τους. 

3. Επιμελείται της έκδοσης παραστατικών για όλες τις 
διακινήσεις υλικών από και προς την αποθήκη. 

4. Επιμελείται την τήρηση και εφαρμογή κανονισμού 
διαχείρισης υλικών, με συγκροτημένο μηχανογραφικό 
σχέδιο. 

5. Μεριμνά για την εκποίηση άχρηστου ή παλαιού 
υλικού, αφού πρώτα συγκροτηθεί επιτροπή, η οποία 
θα αποφασίσει για το υλικό αυτό και θα ενεργήσει για 
την επωφελέστερη αξιοποίηση ή την νομότυπη κατα¬ 
στροφή του. 

Αρθρο 38 

Αρμοδιότητες Υπεύθυνου Τμήματος Προμηθειών 

Ο υπεύθυνος του Τμήματος Προμηθειών έχει την ευθύ¬ 
νη του Τμήματος του. Η διοίκηση για αποδοτική άσκηση 
των αρμοδιοτήτων αυτών και σύμφωνα με τις ισχύουσες 
διαδικασίες ανήκει στην ευθύνη του Προϊσταμένου του 
Τ μήματος. 

Είναι υπεύθυνος: 

α) Απέναντι στον Γενικό Διευθυντή για τις πράξεις και 
παραλείψεις του τμήματός του. 

β) Τον προϊστάμενο του Τμήματος Προμηθειών ανα¬ 
πληρώνει ο αρχαιότερος υπάλληλος του Τμήματος 
Προμηθειών. 

Αρθρο 39 

Τεχνικός Ασφαλείας 

Παρέχει στη διοίκηση και τις παραγωγικές διευθύνσεις 
της επιχείρησης κατευθυντήριες οδηγίες σε θέματα 
σχετικά με την ασφάλεια της εργασίας. 

Κατευθύνει με οδηγίες και υποδείξεις σε θέματα: 

1. Σχεδιασμού, προγραμματισμού, κατασκευής και 
συντήρησης των εγκαταστάσεων και γενικά ενεργή 
συμμετοχή στην οργάνωση της παραγωγικής δια¬ 
δικασίας κάτω από το πρίσμα των αναγκών ασφα¬ 
λείας. 

2. Ελέγχου της ασφάλειας των εγκαταστάσεων και 
των τεχνικών μέσων πριν από την λειτουργία τους και 
την επίβλεψη της εφαρμοσμένης των μέτρων υγιεινής 
και ασφάλειας της εργασίας. 

3. Επίβλεψης και ορθής χρήσης των ατομικών μέσων 
προστασίας και έρευνας των αιτιών των εργατικών 
ατυχημάτων. 

4. Συνεργασίας με τον Γ ιατρό Εργασίας πραγματοποι¬ 
ώντας από κοινού ελέγχους στο χώρο εργασίας. 

5. Εκπαίδευση του προσωπικού σε συσκευές επιβίω¬ 
σης σε περιβάλλον με δηλητηριώδη αέρια ή έλλειψης 
οξυγόνου, με σκοπό την αντιμετώπιση εκτάκτων ανα¬ 
γκών. 

Στις αρμοδιότητες του Τεχνικού ασφαλείας περι¬ 
λαμβάνονται και όσα επί πλέον περιλαμβάνονται στον 
ν. 1568/1985 όπως αυτός συμπληρώθηκε και τροποποι¬ 
ήθηκε με μεταγενέστερες διατάξεις. 

Αρθρο 40 
Ιατρός Εργασίας 

Παρέχει υποδείξεις και συμβουλές για την σωματική 
και ψυχική υγεία των εργαζομένων σε θέματα : 

1. Σχεδιασμού, προγραμματισμού τροποποίησης της 
παραγωγικής διαδικασίας, κατασκευής και συντήρησης 
εγκαταστάσεων, σύμφωνα με τους κανόνες υγιεινής 
της εργασίας. 

2. Λήψης μέτρων προστασίας κατά την εισαγωγή και 
χρήση υλών και προμήθειας μέσων εξοπλισμού. 

3. Φυσιολογία και ψυχολογία της εργασίας, εργονο¬ 
μίας και υγιεινής της εργασίας. 

4. Οργάνωσης υπηρεσίας παροχής πρώτων υλών. 

5. Αρχικής τοποθέτηση και αλλαγής θέσης εργασίας 
για λόγους υγείας. 

6. Συνεργασίας με τον Τεχνικό Ασφαλείας πραγματο¬ 
ποιώντας από κοινού ελέγχους στον χώρο εργασίας. 

7. Επίβλεψης της εφαρμογής των μέτρων προστασίας 
της υγείας των εργαζομένων και πρόληψης των ατυχη¬ 
μάτων, από κοινού με τον Τεχνικό Ασφαλείας. Επιβλέπει 


τη συμμόρφωση των εργαζομένων στους κανόνες υγι¬ 
εινής και ασφάλειας της εργασίας και ενημερώνει τους 
εργαζόμενους για τους κινδύνους που προέρχονται από 
την εργασία τους. Μεριμνά για την παροχή επείγουσας 
θεραπείας σε περίπτωση ατυχήματος ή αιφνίδιας νόσου 
και τηρεί το ιατρικό και επιχειρησιακό απόρρητο. 

Στις αρμοδιότητες του γιατρού εργασίας περιλαμβά¬ 
νονται και όσα επί πλέον αναφέρονται στον ν. 1568/85, 
όπως αυτός συμπληρώθηκε και τροποποιήθηκε με με¬ 
ταγενέστερες διατάξεις. Η ανωτέρω θέση δεν είναι 
οργανική. 

Αρθρο 41 

Εξωτερικοί Σύμβουλοι 

1. Η Επιχείρηση μπορεί να χρησιμοποιεί, όταν το απα¬ 
σχολούμενο σ’ αυτή επιστημονικό και άλλο προσωπικό 
δεν έχει τις ειδικές γνώσεις, ύστερα από αιτιολογημένη 
απόφαση του Διοικητικού Συμβουλίου της επιχείρησης, 
τις υπηρεσίες και άλλων εξωτερικών συμβούλων με ει¬ 
δικές γνώσεις, όπως οικονομολόγων, τεχνικών, χημικών 
κλπ. 

2. Τα της αμοιβής τους θα καθορίζονται από το Διοι¬ 
κητικό Συμβούλιο. 

Αρθρο 42 

Λοιπές αρμοδιότητες τμημάτων υπευθύνων 
τμημάτων και γραφείων 

1. Με απόφαση του Δ.Σ. της ΔΕΥΑΜ ύστερα από εισή¬ 
γηση του Γ ενικού Διευθυντή είναι δυνατόν να επανακα- 
θορισθούν αρμοδιότητες και υποχρεώσεις μεταξύ των 
τμημάτων, των υπευθύνων τμημάτων και των γραφείων 
ή να ορισθούν και νέες αρμοδιότητες και υποχρεώσεις, 
ή σε όποια γραφεία δεν αναφέρονται στον παρόντα Ορ¬ 
γανισμό αρμοδιότητες και υποχρεώσεις να ορισθούν. 

2. Οι υπεύθυνοι των τμημάτων με εντολή τους μπο¬ 
ρούν να αναθέτουν προσωρινά εργασίες, καθήκοντα 
και αρμοδιότητες σε εργαζόμενους του Τμήματος τους 
-λόγω απουσιών, φόρτου εργασίας κλπ. που έχουν ανα¬ 
τεθεί σε άλλους εργαζόμενους του Τ μήματος με σκοπό 
την καλύτερη και αποδοτικότερη λειτουργία του Τμή¬ 
ματός τους. 

Αρθρο 43 

Συμβούλιο Προγραμματισμού 

1. Το Συμβούλιο Προγραμματισμού της ΔΕΥΑΜ αποτε¬ 
λεί συμβουλευτικό όργανο υποστήριξης του έργου της 
Διεύθυνσης με τις ακόλουθες δραστηριότητες: 

α) Κατάρτιση και εισήγηση προγραμμάτων δράσης τα 
οποία είναι δυνατόν να περιλαμβάνουν: 

• Προγράμματα υλοποίησης στόχων της ΔΕΥΑΜ 

• Προγράμματα επενδύσεων 

• Προγράμματα λειτουργίας της Επιχείρησης κλπ. 

β) Παρακολούθηση της εξελικτικής πορείας εφαρμογής των 
προγραμμάτων δράσης και τυχόν αναθεώρησής των. 

2. Η διαμόρφωση συγκεκριμένου προγράμματος δρά¬ 
σης και η σχετική εισήγηση στο Διοικητικό Συμβούλιο 
ανήκει στις αρμοδιότητες του Γ ενικού Διευθυντή . 

3. Στο Συμβούλιο Προγραμματισμού συμμετέχουν: 

• Ο Γ ενικός Διευθυντής 

• Ο προϊστάμενος Τεχνικής Υπηρεσίας και ο προϊστά¬ 
μενος Οικονομικής Υπηρεσίας 

• Ο εκπρόσωπος των εργαζομένων στο Διοικητικό 
Συμβούλιο της Επιχείρησης 

• Οι υπεύθυνοι των Τμημάτων κατά περίπτωση 

4. Το Συμβούλιο Προγραμματισμού συγκαλείται του¬ 
λάχιστον μία φορά το τρίμηνο ύστερα από πρόσκληση 
του Γενικού Διευθυντή. 

Άρθρο 44 

Ειδικότητες - Προσόντα - Οργανικές θέσεις 

1 - Γ ενικός Διευθυντής 
Τυπικά προσόντα: 

(1) Πτυχίο ή δίπλωμα Π.Ε. της ημεδαπής ή αλλοδαπής 
Πολιτικού Μηχανικού, Οικονομολόγου, Μηχανολόγου, 
Τοπογράφου, Χημικού Μηχανικού, Δημοσίου Δικαίου & 
Πολιτικών Επιστημών, και ελλείψει αυτού αντίστοιχο 
πτυχίο Τ.Ε.Ι. 

Ειδικά προσόντα: 

(2) . (α) Προκειμένου περί Μηχανικού, αναγνωρισμένο 
τίτλο μεταπτυχιακών σπουδών σε θέματα ύδρευσης- 
αποχέτευσης και προστασίας του περιβάλλοντος ή 
αποδεικνυόμενη πολυετής προϋπηρεσία στη διαχείρι¬ 
ση συστημάτων ύδρευσης - αποχέτευσης ή αποδει- 
κνυόμενη πολυετή εμπειρία σε κατασκευή - επίβλεψη 
υδραυλικών έργων, (β) Προκειμένου περί Οικονομολόγου 
ή Νομικού ή Δημόσιου Δικαίου και Πολιτικών Επιστη¬ 
μών αναγνωρισμένο τίτλο μεταπτυχιακών σπουδών 
στη Διοίκηση Επιχειρήσεων, ή πολυετής προϋπηρεσία 
σε υπεύθυνη διοικητική θέση ιδιωτικής επιχείρησης ή 
Δημόσιου Οργανισμού, ή αποδεικνυομένη εμπειρία σε 
θέματα οικονομικού σχεδιασμού ή διοίκησης επιχειρή¬ 
σεων ή εκτίμηση επενδύσεων. 

(3) Προϋπηρεσία σε θέση διευθύνοντα υπαλλήλου 
στον Δημόσιο ή Ιδιωτικό τομέα 

(4) Γνώση μιας ξένης γλώσσας της Ε.Ε. επιπέδου 
«ΕΟ\Λ/ΕΒ» 

(5) Πιστοποιούμενη εμπειρία στη χρήση Η/Υ 

Οργανικές θέσεις : 1 

2 - Προϊστάμενος Τεχνικής Υπηρεσίας 
Τυπικά προσόντα: 

1. Δίπλωμα Μηχανικού Π.Ε. εσωτερικού ή εξωτερικού 
σε μία από τις ακόλουθες ειδικότητες: 

- Πολιτικού Μηχανικού 

- Υγειονολόγου Μηχανικού 

- Μηχανολόγου Μηχανικού 

- Ηλεκτρολόγου Μηχανικού 

και ελλείψει αυτού αντίστοιχο πτυχίο Τ.Ε.Ι. 

Ειδικά προσόντα: 

2. Μεταπτυχιακές σπουδές σε θέματα ύδρευσης-απο- 
χέτευσης και προστασίας υδάτινου περιβάλλοντος ή 
αποδεικνυόμενη πολυετής προϋπηρεσία στη διαχείριση 
συστημάτων ύδρευσης-αποχέτευσης ή αποδεικνυόμενη 
εμπειρία σε κατασκευή-επίβλεψη υδραυλικών έργων 

3. Γνώση μιας ξένης γλώσσας της Ε.Ε. επιπέδου 
«ΕΟ\Λ/ΕΒ» 

4. Πιστοποιούμενη εμπειρία στη χρήση Η/Υ 

Οργανικές θέσεις : 1 

3 - Προϊστάμενος Οικονομικής Υπηρεσίας 

Τυπικά προσόντα: 

Πτυχίο ή δίπλωμα Π.Ε. οικονομικών επιστημών ή διοί¬ 
κησης επιχειρήσεων ή Παντείου ή δημόσιας διοίκησης 
της αλλοδαπής ή της ημεδαπής και ελλείψει αυτών 
αντίστοιχο πτυχίο Τ.Ε.Ι. 

Ειδικά προσόντα: 

-Μέλος του Οικονομικού Επιμελητηρίου 

-Διετής τουλάχιστον προϋπηρεσία σε υπεύθυνη θέση 
λογιστηρίου 


-Γνώση μιας ξένης γλώσσας της Ε.Ε. επιπέδου 
«ΕΟννΕΠ» 

- Πιστοποιούμενη εμπειρία στη χρήση Η/Υ σαν μέσο 
οργάνωσης της Επιχείρησης 

-Εμπειρία σε θέματα οικονομικού σχεδιασμού ή στη 
Διοίκηση Επιχειρήσεων. 

Οργανικές θέσεις : 1 

4 - Υπεύθυνος Τμήματος Προμηθειών 

Τυπικά προσόντα : 

Πτυχίο ή δίπλωμα Π.Ε. ημεδαπής ή αλλοδαπής Οικονο¬ 
μικών Επιστημών ή Διοίκησης Επιχειρήσεων ή Παντείου 
και ελλείψει αυτών αντίστοιχο πτυχίο Τ.Ε.Ι. 

Ειδικά προσόντα : 

α) Εμπειρία σε θέματα του αντικειμένου του β) Γνώση 
μιας ξένης γλώσσας γ) Χειρισμό Η/Υ. 

Οργανικές θέσεις : 1 

5 - Οικονομολόγοι ΠΕ 

Τυπικά προσόντα: 

Πτυχίο ή δίπλωμα Π.Ε. οικονομικών επιστημών ή διοί¬ 
κησης επιχειρήσεων ή Παντείου ή δημόσιας διοίκησης 
της αλλοδαπής ή της ημεδαπής. 

Ειδικά προσόντα: 

α) Προϋπηρεσία σε οικονομική υπηρεσία στον Δημόσιο 
ή Ιδιωτικό τομέα σε θέματα οικονομικού σχεδιασμού ή 
διοίκησης επιχειρήσεων, β) Γνώση μιας ξένης γλώσσας 
της Ε.Ε., γ) Χειρισμό Η/Υ. 

Οργανικές θέσεις : 2 

6 - Πολιτικοί Μηχανικοί ΠΕ 

Τυπικά προσόντα: 

Πτυχίο ή δίπλωμα Π.Ε. της αλλοδαπής ή της ημεδαπής 
Πολιτικού Μηχανικού. 

Ειδικά προσόντα: 

α) Εμπειρία σε θέματα του αντικειμένου τους, β) Γνώ¬ 
ση μιας ξένης γλώσσας της Ε.Ε., γ) Χειρισμό Η/Υ. 

Οργανικές θέσεις : 3 

7 - Μηχανολόγοι - Μηχανικοί ή Ηλεκτρολόγοι-Μηχα- 
νικοί ΠΕ 

Τυπικά προσόντα: 

Πτυχίο ή δίπλωμα Π.Ε. της αλλοδαπής ή της ημεδαπής 
Μηχανολόγου - Ηλεκτρολόγου. 

Ειδικά προσόντα: 

α) Εμπειρία σε θέματα του αντικειμένου τους, β) Γνώ¬ 
ση μιας ξένης γλώσσας της Ε.Ε., γ) Χειρισμό Η/Υ. 

Οργανικές θέσεις : 2 

8 - Χημικός Μηχανικός ΠΕ 

Τυπικά προσόντα: 

Πτυχίο ή δίπλωμα Π.Ε. της αλλοδαπής ή της ημεδαπής 
Χημικού Μηχανικού. 

Ειδικά προσόντα: 

α) Εμπειρία σε θέματα του αντικειμένου τους, β) Γνώ¬ 
ση μιας ξένης γλώσσας της Ε.Ε., γ) Χειρισμό Η/Υ. 

Οργανικές θέσεις : 1 

9 - Χημικός ΠΕ 

Τυπικά προσόντα: 

Πτυχίο ή δίπλωμα Π.Ε. της αλλοδαπής ή της ημεδαπής 
Χημικού. 

Ειδικά προσόντα: 

α) Εμπειρία σε θέματα του αντικειμένου τους, β) Γνώ¬ 
ση μιας ξένης γλώσσας της Ε.Ε., γ) Χειρισμό Η/Υ. 

Οργανικές θέσεις : 1 

10 - Οικονομικός Τ.Ε. 

Τυπικά προσόντα: 

Πτυχίο ή δίπλωμα ΤΕΙ της αλλοδαπής ή της ημεδα¬ 
πής Διοικητικού - Λογιστικού - Δ/νσης Επιχειρήσεων ή 
Μαι1<θίίης). 

Ειδικά προσόντα: 

α) Εμπειρία σε θέματα του αντικειμένου τους, β) Χει¬ 
ρισμός Η/Υ. 

Οργανικές Θέσεις : 3 

11 - Πολιτικοί Μηχανικοί Τ.Ε. 

Τυπικά προσόντα: 

Πτυχίο ή δίπλωμα ΤΕΙ της αλλοδαπής ή της ημεδαπής 
Πολιτικού Μηχανικού. 

Ειδικά προσόντα: 

α) Εμπειρία σε θέματα του αντικειμένου τους, β) Χει¬ 
ρισμός Η/Υ. 

Οργανικές Θέσεις : 7 

12 - Μηχανολόγος Μηχανικός Τ.Ε. 

Τυπικά προσόντα: 

Πτυχίο ή δίπλωμα ΤΕΙ της αλλοδαπής ή της ημεδαπής 
Μηχανολόγου Μηχανικού. 

Ειδικά προσόντα: 

α) Εμπειρία σε θέματα του αντικειμένου τους, 

β) Γνώση μιας ξένης γλώσσας της Ε.Ε. 

γ) Γ νώση Η/Υ. 

Οργανικές Θέσεις : 2 

13 - Γεωργικών Μηχανών και Αρδεύσεων ΤΕ 

Τυπικά προσόντα: 

Πτυχίο ή δίπλωμα ΤΕΙ της αλλοδαπής ή της ημεδα¬ 
πής. 

Ειδικά προσόντα: 

α) Εμπειρία σε θέματα του αντικειμένου τους, β) Χει¬ 
ρισμός Η/Υ. 

Οργανικές Θέσεις : 1 

14 - Τεχνολόγοι Περιβάλλοντος ΤΕ 

Τυπικά προσόντα: 

Πτυχίο ή δίπλωμα ΤΕΙ της αλλοδαπής ή της ημεδα- 
πής 

Ειδικά προσόντα: 

α) Εμπειρία σε θέματα του αντικειμένου τους, β) Χει¬ 
ρισμός Η/Υ. 

Οργανικές Θέσεις : 1 

15 - Εργοδηγοί ΔομικώνΈργων Δ.Ε. 

Τυπικά προσόντα: 

Απολυτήριος τίτλος Ενιαίου Πολυκλαδικού Λυκείου, ή 
Τεχνικού Επαγγελματικού Λυκείου, ή Τεχνικής Επαγγελ¬ 
ματικής Σχολής Δευτεροβάθμιας εκπαίδευσης, ή Σχολής 
ΟΑΕΔ, ή άλλος ισότιμος τίτλος σχολών της ημεδαπής 
ή της αλλοδαπής. 

Ειδικά προσόντα: 

α) Εμπειρία σε θέματα του αντικειμένου τους, β) Χει¬ 
ρισμός Η/Υ, γ) Αδεια οδήγησης αυτοκινήτου β’ ερασι¬ 
τεχνικού. 

Οργανικές Θέσεις : 4 

16 - Εργοδηγοί - Μηχανολόγοι - Ηλεκτρολόγοι Δ.Ε. 

Τυπικά προσόντα: 

Απολυτήριος τίτλος Ενιαίου Πολυκλαδικού Λυκεί¬ 
ου, ή Τεχνικού Επαγγελματικού Λυκείου, ή Τεχνικής 
Επαγγελματικής Σχολής Δευτεροβάθμιας εκπαίδευ¬ 


σης, ή Σχολής ΟΑΕΔ, ή άλλος ισότιμος τίτλος σχο¬ 
λών της ημεδαπής ή της αλλοδαπής. 

Ειδικά προσόντα: 

α) Εμπειρία σε θέματα του αντικειμένου τους, β) Χει¬ 
ρισμός Η/Υ, γ) Άδεια οδήγησης αυτοκινήτου β’ ερασι¬ 
τεχνικού. 

Οργανικές Θέσεις : 1 

17 - Τεχνίτες -Υδραυλικοί Δ.Ε. 

Τυπικά προσόντα: 

Απολυτήριος τίτλος Ενιαίου Πολυκλαδικού Λυκείου, ή 
Τεχνικού Επαγγελματικού Λυκείου, ή Τεχνικής Επαγγελ¬ 
ματικής Σχολής Δευτεροβάθμιας εκπαίδευσης, ή Σχολής 
ΟΑΕΔ, ή Σχολής Θερμουδραυλικών α' ή β' κύκλου Τ.Ε.Ε. 
ή άλλος ισότιμος τίτλος σχολών της ημεδαπής ή της 
αλλοδαπής. 

Ειδικά προσόντα: 

α) Εμπειρία σε θέματα του αντικειμένου τους, β) Χει¬ 
ρισμός Η/Υ, γ) Άδεια οδήγησης αυτοκινήτου β’ ερασι¬ 
τεχνικού. 

Οργανικές Θέσεις : 10 

18 - Τεχνίτες ΔομικώνΈργων Δ.Ε. 

Τυπικά προσόντα: 

Απολυτήριος τίτλος Ενιαίου Πολυκλαδικού Λυκείου, ή 
Τεχνικού Επαγγελματικού Λυκείου, ή Τεχνικής Επαγγελ¬ 
ματικής Σχολής Δευτεροβάθμιας εκπαίδευσης, ή Σχολής 
ΟΑΕΔ, ή άλλος ισότιμος τίτλος σχολών της ημεδαπής 
ή της αλλοδαπής. 

Ειδικά προσόντα: 

α) Εμπειρία σε θέματα του αντικειμένου τους, β) Χει¬ 
ρισμός Η/Υ, γ) Άδεια οδήγησης αυτοκινήτου β’ ερασι¬ 
τεχνικού. 

Οργανικές Θέσεις : 3 

19 - Χειριστές Μηχανημάτων Έργων Δ.Ε. 

Τυπικά προσόντα: 

α) Απολυτήριος τίτλος Ενιαίου Πολυκλαδικού Λυκείου, 
ή Τεχνικού Επαγγελματικού Λυκείου, ή Τεχνικής Επαγ¬ 
γελματικής Σχολής Δευτεροβάθμιας εκπαίδευσης, ή 
Σχολής ΟΑΕΔ, ή άλλος ισότιμος τίτλος σχολών της 
ημεδαπής ή της αλλοδαπής, β) άδεια ασκήσεως επαγ¬ 
γέλματος. 

Ειδικά προσόντα: 

Εμπειρία σε θέματα του αντικειμένου τους. 

Οργανικές Θέσεις : 2 

20 - Ηλεκτροτεχνίτες Δ.Ε. 

Τυπικά προσόντα: 

α) Απολυτήριος τίτλος Ενιαίου Πολυκλαδικού Λυκείου, 
ή Τεχνικού Επαγγελματικού Λυκείου, ή Τεχνικής Επαγ¬ 
γελματικής Σχολής Δευτεροβάθμιας εκπαίδευσης, ή 
Σχολής ΟΑΕΔ, ή άλλος ισότιμος τίτλος σχολών της 
ημεδαπής ή της αλλοδαπής, β) άδεια γ' κατηγορίας 
εγκαταστάτη ή συντηρητή. 

Ειδικά προσόντα: 

α) Εμπειρία σε θέματα του αντικειμένου τους, β) Χει¬ 
ρισμός Η/Υ, γ) Άδεια οδήγησης αυτοκινήτου β’ ερασι¬ 
τεχνικού. 

Οργανικές Θέσεις : 7 

21 - Μηχανοτεχνίτες (Σιδηρουργοί - Εφαρμοστές) 
Δ.Ε. 

Τυπικά προσόντα: 

α) Απολυτήριος τίτλος Ενιαίου Πολυκλαδικού Λυκείου, 
ή Τεχνικού Επαγγελματικού Λυκείου, ή Τεχνικής Επαγ- 

γελματικής Σχολής Δευτεροβάθμιας εκπαίδευσης, ή 
Σχολής ΟΑΕΔ, ή άλλος ισότιμος τίτλος σχολών της 
ημεδαπής ή της αλλοδαπής, β) άδεια ασκήσεως επαγ¬ 
γέλματος. 

Ειδικά προσόντα: 

α) Εμπειρία σε θέματα του αντικειμένου τους, β) Άδεια 
οδήγησης αυτοκινήτου β' ερασιτεχνικού. 

Οργανικές Θέσεις : 1 

22 - Οδηγοί Αυτοκινήτων Δ.Ε. 

Τυπικά προσόντα: 

α) Απολυτήριος τίτλος Ενιαίου Πολυκλαδικού Λυκείου, 
ή Τεχνικού Επαγγελματικού Λυκείου, ή Τεχνικής Επαγ¬ 
γελματικής Σχολής Δευτεροβάθμιας εκπαίδευσης, ή 
Σχολής ΟΑΕΔ, ή άλλος ισότιμος τίτλος σχολών της 
ημεδαπής ή της αλλοδαπής, β) άδεια ικανότητος οδηγού 
αντίστοιχης κατηγορίας οχήματος. 

Ειδικά προσόντα: 

Εμπειρία σε θέματα του αντικειμένου τους. 

Οργανικές Θέσεις : 3 

23 - Μηχανολόγοι - Τεχνίτες οχημάτων μηχανημάτων 
Δ.Ε. 

Τυπικά προσόντα: 

Απολυτήριος τίτλος Ενιαίου Πολυκλαδικού Λυκείου, ή 
Τεχνικού Επαγγελματικού Λυκείου, ή Τεχνικής Επαγγελ¬ 
ματικής Σχολής Δευτεροβάθμιας εκπαίδευσης, ή Σχολής 
ΟΑΕΔ, ή άλλος ισότιμος τίτλος σχολών της ημεδαπής 
ή της αλλοδαπής.: 

Ειδικά προσόντα: 

α) Εμπειρία σε θέματα του αντικειμένου τους, β) άδεια 
άσκησης επαγγέλματος, γ) Άδεια οδήγησης αυτοκινήτου 
β' ερασιτεχνικού. 

Οργανικές Θέσεις : 2 

24 - Αρχιτεχνίτης Δ.Ε. 

Τυπικά προσόντα: 

Απολυτήριος τίτλος Ενιαίου Πολυκλαδικού Λυκείου, ή 
Τεχνικού Επαγγελματικού Λυκείου, ή Τεχνικής Επαγγελ¬ 
ματικής Σχολής Δευτεροβάθμιας εκπαίδευσης, ή Σχολής 
ΟΑΕΔ, ή άλλος ισότιμος τίτλος σχολών της ημεδαπής 
ή της αλλοδαπής.: 

Ειδικά προσόντα: 

α) Εμπειρία σε θέματα του αντικειμένου τους, β) Χειρι¬ 
σμός Η/Υ, γ) Άδεια οδήγησης αυτοκινήτου β’ ερασιτεχνι¬ 
κού, δ) Υπηρεσία άνω των 15 ετών ως εργατοτεχνίτης 

Οργανικές Θέσεις : 1 

25 - Διοικητικοί - Λογιστικοί Δ.Ε. 

Τυπικά προσόντα: 

Απολυτήριο Λυκείου, ή απολυτήριος τίτλος Ενιαίου 
Πολυκλαδικού Λυκείου, ή Τεχνικού Επαγγελματικού Λυ¬ 
κείου, ή άλλος ισότιμος τίτλος σχολών της ημεδαπής 
ή της αλλοδαπής. 

Ειδικά προσόντα: 

α) Εμπειρία σε θέματα του αντικειμένου τους, β) Χει¬ 
ρισμός Η/Υ, γ) Άριστη γνώση γραφομηχανής, δ) Γνώση 
λογιστικής. 

Οργανικές Θέσεις : 15 

26 - Καταμετρητές-Υδρομετρητές Δ.Ε. 

Τυπικά προσόντα: 

Απολυτήριο Λυκείου, ή απολυτήριος τίτλος Ενιαίου 
Πολυκλαδικού Λυκείου, ή Τεχνικού Επαγγελματικού Λυ¬ 
κείου, ή άλλος ισότιμος τίτλος σχολών της ημεδαπής 
ή της αλλοδαπής. 


Ειδικά προσόντα: 

α) Εμπειρία σε θέματα υδραυλικής, β) Χειρισμός Η/Υ, 
γ) Άδεια οδήγησης μοτοποδηλάτου ή αυτοκινήτου β’ 
ερασιτεχνικού. 

Οργανικές Θέσεις : 4 

27 - Κλητήρες Γενικών Καθηκόντων Δ.Ε. & ελλείψει 
αυτών Υ.Ε. 

Τυπικά προσόντα: 

Απολυτήριο Λυκείου ή απολυτήριος τίτλος Ενιαίου 
Πολυκλαδικού Λυκείου ή Τεχνικού Επαγγελματικού Λυ¬ 
κείου ή άλλος ισότιμος τίτλος σχολών της ημεδαπής ή 
της αλλοδαπής & ελλείψει αυτού Απολυτήριο τριτάξιου 
γυμνασίου ή κατώτερης τεχνικής σχολής. 

Ειδικά προσόντα: 

α) Εμπειρία στην άσκηση επαγγέλματος, β) Άδεια 
οδήγησης μοτοποδηλάτου ή αυτοκινήτου β’ ερασιτε¬ 
χνικού. 

Οργανικές Θέσεις : 1 

28 - Προσωπικό Καθαριότητας Υ.Ε. 

Τυπικά προσόντα: 

Απολυτήριο τριτάξιου γυμνασίου ή κατώτερης τεχνι¬ 
κής σχολής. 

Ειδικά προσόντα: 

Εμπειρία στην άσκηση επαγγέλματος. 

Οργανικές Θέσεις : 1 

29 - Βοηθοί - Εργάτες γενικών καθηκόντωνΎδρευσης 

Υ.Ε. 

Τυπικά προσόντα: 

Απολυτήριο δημοτικού σχολείου ή τριτάξιου γυμνασίου 
ή κατώτερης τεχνικής σχολής. 

Ειδικά προσόντα: 

α) Εμπειρία στην άσκηση επαγγέλματος, 

β) Άδεια οδήγησης αυτοκινήτου β’ ερασιτεχνικού. 

Οργανικές Θέσεις : 12 

30 - Βοηθοί - Εργάτες γενικών καθηκόντων Αποχέ¬ 
τευσης Υ.Ε. 

Τυπικά προσόντα: 

Απολυτήριο δημοτικού σχολείου ή τριτάξιου γυμνασίου 
ή κατώτερης τεχνικής σχολής. 

Ειδικά προσόντα: 

α) Εμπειρία στην άσκηση επαγγέλματος, 

β) Αδεια οδήγησης αυτοκινήτου β’ ερασιτεχνικού. 

Οργανικές Θέσεις : 8 

31 - Βοηθοί- Εργάτες γενικών καθηκόντων Βιολογικού 
Καθαρισμού Υ.Ε. 

Τυπικά προσόντα: 

Απολυτήριο δημοτικού σχολείου ή τριτάξιου γυμνασίου 
ή κατώτερης τεχνικής σχολής. 

Ειδικά προσόντα: 

α) Εμπειρία στην άσκηση επαγγέλματος, 

β) Αδεια οδήγησης αυτοκινήτου β’ ερασιτεχνικού. 

Οργανικές Θέσεις : 6 

Τα προσόντα που αναφέρονται παραπάνω ως τυπικά 
και ειδικά αφορούν το προσωπικό που θα προσληφθεί στη 
ΔΕΥΑΜ μετά την έγκριση του παρόντος Οργανισμού. 

Προσωπικό που κατά την έγκριση του παρόντος Ορ¬ 
γανισμού υπηρετεί ήδη στη ΔΕΥΑΜ, καταλαμβάνει αυτο¬ 
δίκαια την οργανική θέση στην οποία έχει τοποθετηθεί 
και υπηρετεί, ανεξάρτητα από το αν ο εργαζόμενος δια¬ 
θέτει τα αναφερόμενα στην ειδικότητά του προσόντα. 

Προσωπικό που κατά την έγκριση του παρόντος 
Οργανισμού κατέχει οργανική θέση εργάτη μπορεί, με 
απόφαση του Δ.Σ. της ΔΕΥΑΜ, ύστερα από εισήγηση 
του Γενικού Διευθυντή και σύμφωνη γνώμη του Προϊστα¬ 
μένου της Τεχνικής Υπηρεσίας να καταλάβει οργανική 
θέση τεχνίτη ή αρχιτεχνίτη. 

ΜΕΡΟΣ Β 
ΚΕΦΑΛΑΙΟ Α 

Σχέσεις Προσωπικού με Επιχείρηση 

Άρθρο 45 

Διακρίσεις Προσωπικού 

1. Το προσωπικό της Επιχείρησης διακρίνεται σε τα¬ 
κτικό και έκτακτο. 

• Τακτικό είναι το προσωπικό που καλύπτει πάγιες 
ανάγκες της επιχείρησης, κατέχει τις οργανικές θέσεις 
που προβλέπονται από τον παρόντα οργανισμό και η 
υπηρεσιακή και εργασιακή του σχέση και κατάσταση 
ρυθμίζονται από τον Ο.Ε.Υ. 

• Έκτακτο είναι το προσωπικό που προσλαμβάνεται 
με σύμβαση εργασίας ορισμένου χρόνου, για την κά¬ 
λυψη και αντιμετώπιση των πρόσκαιρων και έκτακτων 
αναγκών της επιχείρησης. 

2. Η εργασιακή σχέση που συνδέει το προσωπικό με 
την ΔΕΥΑΜ είναι σχέση εργασίας ιδιωτικού δικαίου αο¬ 
ρίστου χρόνου για το τακτικό προσωπικό και ορισμένου 
χρόνου για το έκτακτο. 

Άρθρο 46 

Κάλυψη Οργανικών Θέσεων 

1. Ο αριθμός των θέσεων του τακτικού προσωπικού 
καθορίζεται με βάση τις ανάγκες της επιχείρησης. 

2. Για την πλήρωση των οργανικών θέσεων απαιτού¬ 
νται τα προβλεπόμενα από τον παρόντα οργανισμό 
γενικά προσόντα διορισμού σύμφωνα με τις διατάξεις 
της εκάστοτε ισχύουσας νομοθεσίας. 

Επιπλέον κανένα πρόσωπο δεν μπορεί να καταλάβει 
οργανική θέση, αν δεν έχει τα απαιτούμενα για κάθε 
θέση τυπικά και ειδικά προσόντα, όπως αυτά προβλέ- 
πονται στο άρθρο 44 του παρόντος Οργανισμού. 

3. Ο προσλαμβανόμενος πριν καλύψει τη σχετική ορ¬ 
γανική θέση, διανύει το στάδιο της δοκιμασίας. Στο 
δοκιμαστικό χρονικό διάστημα θεωρείται δόκιμος και η 
εργασιακή του σχέση διέπεται από τον Ο.Ε.Υ. 

4. Ο αριθμός των οργανικών θέσεων μπορεί να αυξο- 
μειωθεί ανάλογα με τις υπηρεσιακές ανάγκες. Γ ια την 
αυξομείωση των οργανικών θέσεων απαιτείται τροπο¬ 
ποίηση του Ο.Ε.Υ., μετά από απόφαση του Διοικητικού 
Συμβουλίου της Επιχείρησης. 

5. Σε περίπτωση μείωσης του αριθμού των οργανικών 
θέσεων το πλεονάζον προσωπικό δεν απολύεται, αλλά 
παραμένει ως υπεράριθμο και τοποθετείται ανάλογα 
με τα προσόντα και την ειδικότητά του. 

Άρθρο 47 

Ανάθεση καθηκόντων Προϊσταμένων Υπηρεσιών και 
Υπευθύνων Τμημάτων 

1. Με αποφάσεις του Δ.Σ. ανατίθενται καθήκοντα 
προϊσταμένων υπηρεσιών και υπευθύνων τμημάτων σε 
εργαζόμενους της Επιχείρησης εφόσον διαθέτουν τα 
καταλληλότερα προσόντα. 

2. Με απόφαση του Γενικού Διευθυντή ανατίθενται 
καθήκοντα υπευθύνων γραφείων. 


3. Οι μισθωτοί στους οποίους έχουν ανατεθεί καθή¬ 
κοντα προϊσταμένου υπηρεσίας ή υπευθύνου τμήματος 
δικαιούνται καθ’όλη τη χρονική διάρκεια άσκησης των 
καθηκόντων αυτών όλων των προβλεπόμενων ειδικών 
επιδομάτων για τη θέση αυτή και η χορήγηση τους δια¬ 
κόπτεται με την ανάκληση της απόφασης με την οποία 
τους είχαν ανατεθεί τα καθήκοντα αυτά. Η διακοπή της 
καταβολής των επιδομάτων τούτων αρχίζει από την 
1η του επόμενου μήνα της έκδοσης της ανακλητικής 
απόφασης. 

Άρθρο 48 

Μητρώο Προσωπικού 

1. Γ ια το προσωπικό της ΔΕΥΑΜ τηρείται μητρώο, που 
περιέχει για κάθε εργαζόμενο τα παρακάτω στοιχεία: 

• Όνομα, επώνυμο, πατρώνυμο, χρονολογία και τόπο 
γέννησης, ημερομηνία γάμου, όνομα συζύγου, ονόματα 
και χρονολογία γέννησης των παιδιών. 

• Τον αριθμό της απόφασης πρόσληψής του, τα τυ¬ 
πικά και ουσιαστικά προσόντα του, τον κλάδο και την 
ειδικότητά του, τις θέσεις στις οποίες τοποθετήθηκε 
από την πρόσληψή του, τον αριθμό των αποφάσεων για 
οικονομική προαγωγή και λήψη επιδομάτων. 

• Τις πειθαρχικές ποινές και τιμητικές διακρίσεις του, 
καθώς και κάθε είδους άδειες απουσίας. 

2. Το ανωτέρω μητρώο τηρείται και ενημερώνεται με 
ευθύνη του Γ ενικού Διευθυντή. 

Άρθρο 49 

Υποχρεώσεις και καθήκοντα προσωπικού 

Το προσωπικό της Επιχείρησης έχει υποχρέωση και 
καθήκον: 

1. Να γνωρίζει και να τηρεί τις διατάξεις του παρό¬ 
ντος οργανισμού, όπως και κάθε άλλου Κανονισμού της 
Επιχείρησης. 

2. Να εκτελεί το υπηρεσιακό του καθήκον με επιμέλεια 
και ευσυνειδησία. 

3. Να διασφαλίζει τα μηχανήματα, εργαλεία, έπιπλα, 
σκεύη, βιβλία και άλλα υπηρεσιακά έγγραφα και στοι¬ 
χεία, όπως και κάθε άλλο περιουσιακό στοιχείο της 
Επιχείρησης που χρησιμοποιεί για την εκτέλεση της 
υπηρεσίας του. 

4. Να φροντίζει για την καλή συντήρηση των προα- 
ναφερόμενων περιουσιακών στοιχείων της Επιχείρησης 
και να προβαίνει στις κατάλληλες υπηρεσιακές ενέργει¬ 
ες για την καλή συντήρηση, βελτίωση ή αντικατάστασή 
τους. 

5. Να προσέρχεται έγκαιρα στην Υπηρεσία του και να 
αποχωρεί από αυτή μετά τη συμπλήρωση του ωραρίου 
εργασίας, όπως αυτό έχει οριστεί από τους αρμοδίους 
της Επιχείρησης, βάσει των αντίστοιχων Σ.Σ.Ε. 

6. Να ενημερώνει αμέσως τον προϊστάμενό του ή το 
γραφείο προσωπικού της Επιχείρησης σε περίπτωση 
απουσίας λόγω ασθένειας ή άλλης ανώτερης βίας. 

7. Να αναφέρει ιεραρχικά στην υπηρεσία του καθετί 
που από τη φύση της δουλειάς του διαπιστώνει ότι 
μπορεί να προκαλέσει υλική ή ηθική ζημιά στην Επι¬ 
χείρηση. 

8. Να εκτελεί πρόθυμα τις οδηγίες των προϊσταμέ¬ 
νων του και να συμπεριφέρεται σε όλο ανεξαίρετα το 
προσωπικό με ευγένεια και τον επιβαλλόμενο κατά πε¬ 
ρίπτωση σεβασμό. 

9. Να εκτελεί υποχρεωτικά κάθε εντολή του προ¬ 
ϊσταμένου του. Μετά την εκτέλεση της εντολής και 

εφόσον κατά την κρίση του αυτή ήταν πέραν από τις 
υπηρεσιακές του υποχρεώσεις, μπορεί να υποβάλλει 
τις αντιρρήσεις του με γραπτή αναφορά στα αρμόδια 
πειθαρχικά όργανα, τα οποία εξετάζουν την αναφορά 
και αν κριθεί βάσιμη κινείται η πειθαρχική διαδικασία. 

Η εντολή του προϊσταμένου δεν εκτελείται, όταν: 

• Ο εργαζόμενος θεωρεί ότι η εκτέλεση της θέτει σε 
σοβαρούς κινδύνους την υγεία του. Στην περίπτωση 
αυτή ο προϊστάμενος της Υπηρεσίας στην οποία ανή¬ 
κει ο εργαζόμενος, εξετάζει αμέσως και επιτόπια το 
επικίνδυνο ή μη της εντολής, λαμβάνει τα κατάλληλα 
μέτρα και ενημερώνει γραπτά το Διοικητικό Συμβούλιο 
για τη λήψη σχετικών αποφάσεων. 

• Ο εργαζόμενος έχει τη γνώμη ότι η εντολή που του 
δόθηκε είναι αντίθετη με τον Ο.Ε.Υ. και το συμφέρον της 
Επιχείρησης. Τότε οφείλει αμέσως και χωρίς καθυστέ¬ 
ρηση που οδηγεί σε ματαίωση της εντολής και ζημία 
της Επιχείρησης, να κάνει γνωστές τις επιφυλάξεις του 
στο Γενικό Διευθυντή. Αν ο Γενικός Διευθυντής συμφω¬ 
νήσει με την εντολή του προϊσταμένου Υπηρεσίας, ο 
εργαζόμενος υποχρεούται να την εκτελέσει και μπορεί 
να υποβάλει γραπτή αναφορά στο αρμόδιο Πειθαρχικό 
όργανο. 

10. Το προσωπικό έχει υποχρέωση, τηρώντας την ιε¬ 
ραρχία, να αναφέρεται και να υποβάλλει κάθε αίτηση, 
σύσταση ή παράπονο για οποιοδήποτε θέμα. 

11. Επιτρέπεται η παράκαμψη της ιεραρχίας μόνο σε 
κατεπείγουσες περιστάσεις και με την υποχρέωση της 
ενημέρωσης κατά τη σειρά της ιεραρχίας, του αρμοδίου 
Προϊσταμένου. 

12. Ακόμα επιτρέπεται παράκαμψη της ιεραρχίας, 
όταν ο εργαζόμενος μετά την πάροδο ενός μηνάς από 
την υποβολή της αίτησης, αναφοράς κ.λ.π., δεν έλαβε 
απάντηση από τον προϊστάμενο, στον οποίο απευθύν¬ 
θηκε. 

Κάθε άλλη υπέρβαση της ιεραρχίας μπορεί να απο- 
τελέσει πειθαρχικό παράπτωμα. 

1. Κάθε προϊστάμενος είναι υπεύθυνος για την τήρηση 
της πειθαρχίας και την ακριβή εκτέλεση των υπηρεσι¬ 
ακών εντολών από τους υφιστάμενους του, παρέχο¬ 
ντας κάθε οδηγία και διευκόλυνση για την αρτιότερη 
εκτέλεση του υπηρεσιακού έργου και την αύξηση της 
παραγωγικότητας γενικότερα. 

2. Κάθε προϊστάμενος έχει υποχρέωση να φροντίζει, 
έτσι ώστε το προσωπικό να γνωρίζει τις ευθύνες και 
τις υποχρεώσεις του, το περιεχόμενο των εγκυκλίων, 
υπηρεσιακών οδηγιών, διαταγών και ανακοινώσεων, 
που έχουν σχέση με την εκτέλεση του υπηρεσιακού 
καθήκοντος και τη γενικότερη συμπεριφορά του προ¬ 
σωπικού. 

ΚΕΦΑΛΑΙΟ Β' 

Πρόσληψη Προσωπικού 
Άρθρο 50 

Πρόσληψη Τακτικού Προσωπικού 

1. Η πρόσληψη του τακτικού προσωπικού γίνεται 
εφόσον υπάρχουν κενές οργανικές θέσεις και πάγιες 
ανάγκες της επιχείρησης, από το Διοικητικό Συμβούλιο 
που βεβαιώνονται με γραπτές εισηγήσεις του Γ ενικού 
Διευθυντή ή του αρμόδιου προϊσταμένου. Κάθε προ¬ 
σλαμβανόμενος πρέπει να έχει τα προβλεπόμενα από 
τον Ο.Ε.Υ. προσόντα της αντίστοιχης ειδικότητας. 


2. Η πρόσληψη του τακτικού προσωπικού γίνεται από 
το Δ.Σ. λαμβανομένων υπόψη των διατάξεων της εκά- 
στοτε ισχύουσας νομοθεσίας, μετά από εισήγηση του 
Γ ενικού Διευθυντή και κατόπιν προκήρυξης της θέσης. 

3. Κάθε πρόσληψη είναι δοκιμαστική. Ο χρόνος της 
δοκιμής είναι δυο έτη πραγματικής υπηρεσίας, στη 
διάρκεια του οποίου με αιτιολογημένη απόφαση του 
Διοικητικού Συμβουλίου είναι δυνατή η απόλυση, αν ο 
εργαζόμενος δεν μπορεί να ανταποκριθεί στα καθή¬ 
κοντα της ειδικότητας για την οποία προσλήφθηκε. 
Το αργότερο μέσα σε ένα μήνα από τη συμπλήρωση 
της διετίας της δοκιμαστικής υπηρεσίας το Διοικητικό 
Συμβούλιο πρέπει να αποφασίσει για την ένταξη στο 
τακτικό προσωπικό ή την απόλυσή του . Αν δεν απο- 
φανθεί, μετά την παρέλευση της παραπάνω προθεσμίας 
η πρόσληψη γίνεται αυτοδίκαια οριστική. 

Άρθρο 51 

Πρόσληψη Έκτακτου Προσωπικού 
Η πρόσληψη του έκτακτου προσωπικού γίνεται από 
το Δ.Σ. λαμβανομένων υπόψη των διατάξεων της εκά- 
στοτε ισχύουσας νομοθεσίας μετά από εισήγηση του 
Γ ενικού Διευθυντή και ύστερα από γνώμη του Προϊστα¬ 
μένου της Υπηρεσίας που θα απασχοληθεί το έκτακτο 
προσωπικό. 

Η εισήγηση του Γενικού Διευθυντή πρέπει να αιτι¬ 
ολογεί την ανάγκη που επιβάλλει την πρόσληψη του 
έκτακτου προσωπικού. 

Ο αριθμός του έκτακτου και εποχικού προσωπικού 
που μπορεί να απασχολήσει η ΔΕΥΑΜ ταυτόχρονα δεν 
μπορεί να υπερβεί τους δέκα 10 εργαζόμενους. 

Άρθρο 52 

Γ ενικά Προσόντα Πρόσληψης 
1. Κάθε πρόσωπο που προσλαμβάνεται σε οργανική 
θέση πρέπει: 

• Να έχει Ελληνική ιθαγένεια ή να είναι πολίτης κρά¬ 
τους μέλους της Ευρωπαϊκής Ένωσης . 

• Να κριθεί ικανό για την εργασία που πρόκειται να 
προσφέρει ύστερα από εξέταση της υγειονομικής υπη¬ 
ρεσίας του ΙΚΑ ή από Γ ενικό Κρατικό Νοσοκομείο. 

• Να έχει τα τυπικά και ειδικά προσόντα της ειδικότη¬ 
τας για την οποία προσλαμβάνεται, όπως αυτά προκύ¬ 
πτουν από το άρθρο 44 του παρόντος οργανισμού. 

• Να μην έχει παραπεμφθεί και δικαστεί ή να μην έχει 
καταδικαστεί για κλοπή, ληστεία, απάτη, υπεξαίρεση, 
εκβίαση, πλαστογραφία, απιστία, δωροδοκία, καταπίεση, 
παράβαση καθήκοντος, ή άλλο παρεμφερές αδίκημα. 

• Για την απόδειξη της συνδρομής των παραπάνω 
προϋποθέσεων το προσλαμβανόμενο πρόσωπο πρέπει 
να υποβάλει τα υπό της ΔΕΥΑΜ και της κείμενης νο¬ 
μοθεσίας απαιτούμενα δικαιολογητικά. 

Άρθρο 53 

Κωλύματα Διορισμού 

1. Η έλλειψη κάποιου από τα απαιτούμενα προσόντα 
πρόσληψης αποτελεί κώλυμα για την πρόσληψη τακτι¬ 
κού προσωπικού. 

2. Κώλυμα πρόσληψης αποτελεί και η προηγούμενη 
απόλυση για πειθαρχικούς λόγους, από τη θέση υπαλ¬ 
λήλου του δημοσίου, ΟΤΑ ή ν. π.δ. Δ. 

3. Η τυχόν παραγραφή αδικήματος από εκείνα που η 
παραπομπή ή καταδίκη αποτελεί κώλυμα πρόσληψης 
δεν αίρει το κώλυμα. Αντίθετα, αίρεται το κώλυμα σε 
περίπτωση απονομής χάριτος. 




20082 


ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


Άρθρο 54 

Πρόσληψη κατά παράβαση του Ο.Ε.Υ. 

Πρόσληψη τακτικού προσωπικού με παράβαση του 
Ο.Ε.Υ., ανακαλείται μέσα σε διάστημα το πολύ ενός 
έτους. Αν το πρόσωπο που προσλήφθηκε συντέλεσε 
στην αντικανονική πρόσληψή του, τότε η πρόσληψη ανα¬ 
καλείται και μετά την παρέλευση του έτους. Η ανάκληση 
έχει την έννοια ότι η εργασιακή σύμβαση είναι άκυρη 
από την αρχή. 

ΚΕΦΑΛΑΙΟ Γ' 

Αποδοχές Προσωπικού 

Αρθρο 55 

Μισθολογική Κατάταξη και εξέλιξη Προσωπικού 

Οι εργαζόμενοι της ΔΕΥΑΜ αμείβονται με συλλογικές 
συμβάσεις εργασίας της ειδικότητάς των, ή με ομοιο- 
επαγγελματικές συμβάσεις, ή με επιχειρησιακή σύμβα¬ 
ση, μετά από συμφωνία Διοίκησης και εργαζομένων, 
όπου και καθορίζονται τα μισθολογικά κλιμάκια αυτών, 
ο τρόπος αμοιβής του προσωπικού, τα επιδόματα η 
μισθολογική εξέλιξη, οι διάφορες παροχές, οι ηθικές 
και υλικές αμοιβές καθώς και κάθε είδους παροχές που 
προβλέπονται μέσα από αυτή. Οι εν λόγω αποδοχές 
δεν πρέπει να υπολείπονται σε καμιά περίπτωση των 
αποδοχών που προκύπτουν από οποιαδήποτε άλλη 
Σ.Σ.Ε. ή επιχειρησιακή σύμβαση ή συλλογική σύμβαση 
ειδικότητας. 

Οι αποδοχές του Γενικού Διευθυντή και των προϊστα¬ 
μένων των Υπηρεσιών καθορίζονται και αναπροσαρμό¬ 
ζονται ετησίως με αιτιολογημένη απόφαση το Διοικητι¬ 
κού Συμβουλίου ή ακολουθούν τις συλλογικές συμβάσεις 
σύμφωνα με τις οποίες αμείβεται το λοιπό προσωπικό. 
Οι εν λόγω αποδοχές δεν πρέπει να υπολείπονται σε 
καμιά περίπτωση των αποδοχών που προκύπτουν από 
οποιαδήποτε άλλη Σ.Σ.Ε. ή επιχειρησιακή σύμβαση ή 
συλλογική σύμβαση ειδικότητας. 

Αρθρο 56 

Χιλιομετρική αποζημίωση 

1. Στους εργαζόμενους που χρησιμοποιούν δικά τους 
μεταφορικά μέσα για τις ανάγκες της ΔΕΥΑΜ καταβάλ¬ 
λεται χιλιομετρική αποζημίωση ως εξής: 

α) Για κάθε διανυόμενο χιλιόμετρο με αυτοκίνητο κα¬ 
ταβάλλεται αποζημίωση ίση με το 25% της αξίας του 
λίτρου βενζίνης σούπερ. 

β) Γ ια κάθε διανυόμενο χιλιόμετρο με δίτροχο (μοτο¬ 
σακό ή μοτοσικλέτα) καταβάλλεται αποζημίωση ίση με 
το 10% της αξίας του λίτρου βενζίνης σούπερ. 

2. Η καταβολή της χιλιομετρικής αποζημίωσης θα 
γίνεται στο τέλος κάθε μήνα σύμφωνα με το ημερήσιο 
δελτίο κίνησης που θα συμπληρώνει στο τέλος κάθε 
ημέρας ο εργαζόμενος και στο οποίο θα βεβαιώνεται η 
διανυόμενη απόσταση, τα χιλιόμετρα και το μεταφορικό 
μέσο από τον προϊστάμενο της αντίστοιχης υπηρεσίας 
και θα θεωρείται από τον Γ ενικό Διευθυντή . 

Άρθρο 57 

Προκαταβολές - Πρόσθετες παροχές 

1. Με απόφαση του Διοικητικού Συμβουλίου χορηγεί¬ 
ται στο προσωπικό προκαταβολή μέχρι τρεις μισθούς 
ύστερα από αίτησή του. 

2. Ο τρόπος εξόφλησης των προκαταβολών ορίζεται 
με την ίδια απόφαση. 


3. Η χρέωση των λογαριασμών ύδρευσης των εργα¬ 
ζομένων της Δ.Ε.Υ.Α.Μ. γίνεται με το τιμολόγιο που ο 
νόμος ορίζει για τους πολύτεκνους. Κάθε εργαζόμενος 
δικαιούται ειδικό τιμολόγιο σε ένα υδρόμετρο. Σε πε¬ 
ρίπτωση που υπάρχουν περισσότερα υδρόμετρα στο 
όνομα του και τα χρησιμοποιεί, με υπεύθυνη δήλωση του 
θα αναφέρει σε ποιο θα πρέπει να ισχύει η μείωση. 

Άρθρο 58 

Κλάδοι των θέσεων του Προσωπικού 

1. Οι θέσεις του τακτικού προσωπικού της ΔΕΥΑΜ 
κατατάσσονται στους ακόλουθους κλάδους: 

• Υποχρεωτική Εκπαίδευση (ΥΕ): Ως τυπικό προσόν 
διορισμού ορίζεται απολυτήριο Δημοτικού Σχολείου 
ή Τριτάξιου Γυμνασίου ή τίτλος Κατώτερης Τεχνικής 
Σχολής ή εμπειρία. 

• Δευτεροβάθμια Εκπαίδευση (ΔΕ): Ως τυπικό προσόν 
διορισμού ορίζεται απολυτήριο Εξατάξιου Γυμνασίου ή 
Λυκείου (Γενικού, Πολυκλαδικού, Τεχνικού) ή τίτλο Τε¬ 
χνικής Επαγγελματικής Δευτεροβάθμιας εκπαίδευσης 
ή Σχολής μαθητείας ΟΑΕΔ του ν. 1346/1983 ή πτυχίο 
των μέσων Τεχνικών Σχολών που καταργήθηκαν με το 
ν. 576/1977, ή άλλους τίτλους ισότιμων σχολών της ημε¬ 
δαπής ή αλλοδαπής. 

• Τεχνολογική Εκπαίδευση (ΤΕ): Ως τυπικό προσόν 
διορισμού ορίζεται το πτυχίο ή δίπλωμα του ΤΕΙ ή του 
Κ.Α.Τ.Ε.Ε. ή ισότιμων σχολών της ημεδαπής ή αλλοδα¬ 
πής. 

• Πανεπιστημιακή Εκπαίδευση (ΠΕ): Ως τυπικό προσόν 
διορισμού ορίζεται το πτυχίο ή δίπλωμα τμήματος Πα¬ 
νεπιστημιακής σχολής ή ισότιμο της αλλοδαπής. 

ΚΕΦΑΛΑΙΟ Δ 

Αδειες Απουσίας Προσωπικού 
Άρθρο 59 

Χρόνος εργασίας - Αδειες 

1. Ο χρόνος εργασίας για όλο το τακτικό προσωπικό 
της ΔΕΥΑΜ είναι 37,5 ώρες την εβδομάδα. 

2. Ο Γ ενικός Διευθυντής προγραμματίζει έγκαιρα και 
καθορίζει την εποχή χορήγησης των κανονικών αδειών 
και τη σειρά προτεραιότητας των δικαιουμένων εντός 
των χρονικών ορίων που ορίζει η εργατική νομοθεσία. 

Οι κανονικές άδειες είναι υποχρεωτικές για το προ¬ 
σωπικό. 

3. Η κανονική άδεια του τακτικού προσωπικού της 
ΔΕΥΑΜ προσαυξάνεται όπως ορίζει ο εκάστοτε νόμος, 
για τους τακτικούς δημοτικούς υπαλλήλους. 

4. Χορηγείται κανονική εκπαιδευτική άδεια ή άδεια 
λόγω επιμόρφωσης όπως ορίζει ο εκάστοτε νόμος για 
τους τακτικούς δημοτικούς υπαλλήλους. 

5. Χορηγείται άδεια κύησης και λοχείας όπως ορί¬ 
ζει ο εκάστοτε νόμος, για τους τακτικούς δημοτικούς 
υπαλλήλους. 

6. Οι μητέρες μικρών παιδιών ακολουθούν μειωμένο 
ωράριο εργασίας όπως οι τακτικοί δημοτικοί υπάλλη¬ 
λοι. 

7. Στον Πρόεδρο και τον Γραμματέα του Σωματείου 
στο οποίο υπάγεται το προσωπικό της ΔΕΥΑΜ χορη¬ 
γείται συνδικαλιστική άδεια σύμφωνα με την κείμενη 
νομοθεσία. 

8. Σε περίπτωση γάμου εργαζομένου στη ΔΕΥΑΜ ή 
γέννηση παιδιού, θανάτου συζύγου ή συγγενούς του 
μέχρι δεύτερου βαθμού εξ αίματος εξ αγχιστείας χο- 

ρηγείται από τον Γενικό Διευθυντή άδεια με αποδοχές 
μέχρι 3 ημέρες. 

Με τον ίδιο τρόπο χορηγείται στους εργαζόμενους 
άδεια απουσίας μιας ημέρας με αποδοχές την ημέρα της 
ονομαστικής τους εορτής. Οι παραπάνω άδειες δεν μετα¬ 
τίθενται ούτε καταβάλλεται η αξία τους σε χρήμα. 

9. Ο Γ ενικός Διευθυντής με απόφαση του μπορεί να 
χορηγεί σε προσωπικό της Επιχείρησης άδεια άνευ 
αποδοχών μέχρι 10 ημέρες συνολικά το έτος. Άδεια 
άνευ αποδοχών πέραν των 10 ημερών χορηγείται με 
απόφαση του Διοικητικού Συμβουλίου. 

ΚΕΦΑΛΑΙΟ Ε 
Πειθαρχικό Δίκαιο 
Αρθρο 60 

Πειθαρχικές Παραβάσεις 

1. Κάθε παράβαση υπηρεσιακού καθήκοντος, που οφεί¬ 
λεται σε πρόθεση ή βαριά αμέλεια του εργαζόμενου, 
αποτελεί πειθαρχικό παράπτωμα. 

2. Το υπηρεσιακό καθήκον προσδιορίζεται με βάση τις 
υποχρεώσεις που απορρέουν για το προσωπικό από τη 
σύμβαση εργασίας (Ο.Ε.Υ.), τις οδηγίες και διαταγές των 
ιεραρχικά προϊσταμένων καθώς και από τη φύση της 
υπηρεσίας κάθε ειδικότητας και θέσης, όπως το περι¬ 
εχόμενο της καθορίζεται από τους κανόνες επιστήμης 
και τέχνης, από τους κανόνες της κοινής εμπειρίας, από 
τις συνήθειες που έχουν παγιωθεί στη ΔΕΥΑΜ και τους 
κανόνες της καλής πίστης και του κοινωνικού σκοπού 
που εξυπηρετεί η ΔΕΥΑΜ. 

Αρθρο 61 

Πειθαρχικά παραπτώματα 

1. Πειθαρχικό παράπτωμα συνιστά κάθε υπαίτια πράξη 
ή παράλειψη του εργαζομένου που αποτελεί παράβαση 
υπηρεσιακού καθήκοντος ή αντίκειται στην υπηρεσιακή 
τάξη ή είναι επιζήμια στα συμφέροντα της ΔΕΥΑΜ 

Το υπηρεσιακό καθήκον προσδιορίζεται από τον Ο.Ε.Υ. 
τις οδηγίες και τις διατάξεις των ιεραρχικά προϊστα¬ 
μένων, καθώς και από τη φύση της υπηρεσίας κάθε 
ειδικότητας και θέσης όπως το περιεχόμενο καθορίζεται 
από τους κανόνες της επιστήμης και της τέχνης, από 
τους κανόνες της κοινωνικής πείρας και τους κανόνες 
της καλής πίστης και του κοινωνικού σκοπού που εξυ¬ 
πηρετεί η ΔΕΥΑΜ. 

Ενδεικτικά πειθαρχικά παραπτώματα είναι: 

• Η αναξιοπρεπής και ανάρμοστη συμπεριφορά και 
διαγωγή μέσα στην υπηρεσία τόσο απέναντι σε υφιστα¬ 
μένους, προϊσταμένους όσο και σε τρίτους. 

• Η αδιαφορία, η αμέλεια, η ατελής εκτέλεση, η αδικαι¬ 
ολόγητη αποχή ή και η άρνηση εκτέλεσης της εργασίας 
που έχει ανατεθεί στον εργαζόμενο. 

• Η αδικαιολόγητα καθυστερημένη προσέλευση ή 
πρόωρη αποχώρηση από την εργασία, καθώς και η 
αδικαιολόγητη διακοπή της. 

• Η παράλειψη άσκησης του επιβεβλημένου υπηρε¬ 
σιακού ελέγχου. 

• Η με οποιοδήποτε τρόπο δυσφήμιση της επιχείρη¬ 
σης και του προσωπικού της. 

• Η φθορά από εγκατάλειψη ή κακή χρήση, η απώλεια 
αντικειμένων (υλικά, εργαλεία, μηχανήματα κ.λ.π.) που 
αποτελούν περιουσία της επιχείρησης καθώς και η μη 
έγκαιρη αναφορά στους προϊσταμένους της φθοράς ή 
της απώλειάς των. 


• Η κατάθεση ανακριβών στοιχείων για την προσωπική 
ή οικογενειακή κατάσταση, με σκοπό την λήψη οποιων- 
δήποτε επιδομάτων ή παροχών. 

• Η επέμβαση στους εγκατεστημένους μετρητές χω¬ 
ρίς εντολή της αρμόδιας υπηρεσίας. 

• Η χρησιμοποίηση τρίτων προσώπων για απόκτηση 
εύνοιας υπηρεσιακής. 

• Η αποσιώπηση πειθαρχικών παραπτωμάτων ή πλημ¬ 
μελούς εκτέλεσης καθηκόντων των υφισταμένων από 
τους προϊσταμένους. 

• Η υπεξαίρεση των περιουσιακών στοιχείων της 
ΔΕΥΑΜ 

• Η χρησιμοποίηση υπηρεσιακών πληροφοριών που 
κατέχει ο εργαζόμενος για δική του ωφέλεια, ή ωφέλεια 
προσώπων που συνδέονται με αυτόν. 

• Η άμεση ή η έμμεση συμμετοχή σε δημοπρασία 
ανάθεσης έργου ή προμηθειών της επιχείρησης. 

• Η μη τήρηση του ωραρίου εργασίας που έχει ορι- 
σθεί. 

• Η άρνηση εκτέλεσης εντολής για μετακίνηση από 
τμήμα σε τμήμα παρεμφερές και εφόσον δεν δημιουρ- 
γείται βλαπτική μεταβολή των συνθηκών εργασίας για 
τον εργαζόμενο. 

• Η χρησιμοποίηση περιουσιακών στοιχείων της επι¬ 
χείρησης που είναι εμπιστευμένα στον εργαζόμενο για 
διεκπεραίωση ξένων με την επιχείρηση έργων, ή η ιδι¬ 
οποίηση περιουσιακών στοιχείων της ΔΕΥΑΜ 

• Η τέλεση σε βάρος της ΔΕΥΑΜ ενός από τα ποινικά 
αδικήματα που αποτελούν κώλυμα πρόσληψης, σύμφω¬ 
να με το άρθρο 61 του παρόντος Οργανισμού. 

• Κάθε παράβαση του παρόντος Οργανισμού, όπως 
και κάθε άλλου κανονισμού της Επιχείρησης ή των απο¬ 
φάσεων και εντολών της Διοίκησης, της Γενικής Διεύ¬ 
θυνσης και των προϊσταμένων των Υπηρεσιών. 

Αρθρο 62 

Πειθαρχικές Ποινές 

1. Κάθε πειθαρχικό παράπτωμα έχει σαν άμεση συνέ¬ 
πεια την επιβολή πειθαρχικής ποινής. 

2. Για το ίδιο πειθαρχικό παράπτωμα επιτρέπεται να 
επιβληθεί μόνο μία φορά πειθαρχική ποινή. 

3. Πειθαρχική ποινή δεν επιβάλλεται για πειθαρχικό 
παράπτωμα που δεν προβλέπεται από τον παρόντα 
Οργανισμό. 

4. Η δίωξη και η τιμωρία κάθε πειθαρχικού παραπτώ¬ 
ματος αποτελεί υπηρεσιακό καθήκον. 

5. Οι πειθαρχικές ποινές διακρίνονταί: 

5.1. Η προφορική ή γραπτή παρατήρηση. Επιβάλλεται 
για παραπτώματα των μισθωτών μικρής σημασίας. Εί¬ 
ναι η ελαφρότερη από τις πειθαρχικές ποινές (καθαρά 
ηθική). 

5.2. Η έγγραφη επίπληξη. Είναι η αμέσως σοβαρότερη 
ποινή. Επιβάλλεται για βαρύτερα πειθαρχικά παραπτώ¬ 
ματα των μισθωτών και σε περίπτωση υποτροπής των 
παραπτωμάτων που τιμωρούνται με παρατήρηση. 

5.3. Το πρόστιμο μέχρι και τις αποδοχές δύο μηνών. 
Επιβάλλεται σε βαρύτερα πειθαρχικά παραπτώματα. 

5.4. Η προσωρινή απόλυση (αργία) μέχρι δύο μήνες 
σε κάθε ημερολογιακό έτος. Επιβάλλεται σε σοβαρά 
πειθαρχικά παραπτώματα, που διαπράττονται καθ’ υπο¬ 
τροπή. 

5.5. Η οριστική απόλυση. Επιβάλλεται όταν ο εργα¬ 
ζόμενος: 

• διαπράξει σε βάρος της ΔΕΥΑΜ ένα από τα ποινικά 
αδικήματα που αποτελούν κώλυμα πρόσληψης και 

• τιμωρηθεί πέντε φορές μέσα σε ένα έτος με ποινή 
προστίμου ή προσωρινής παύσης ή και τα δύο είδη 
ποινής. 

Αρθρο 63 

Πειθαρχικές διαδικασίες 

Τα πειθαρχικά όργανα διακρίνονται σε μονομελή και 
πολυμελή. 

1. Μονομελή όργανα είναι: 

1.1. Ο Γενικός Διευθυντής για όλο το προσωπικό. 

1.2. Οι προϊστάμενοι υπηρεσιών για το προσωπικό που 
υπάγεται στην υπηρεσία τους. 

1.3. Οι υπεύθυνοι Τμημάτων για το προσωπικό που 
υπάγεται στο τμήμα τους. 

1.4. Ο Γενικός Διευθυντής, οι προϊστάμενοι υπηρεσιών 
και οι υπεύθυνοι Τμημάτων δικαιούνται να επιβάλλουν 
τις πειθαρχικές ποινές της προφορικής ή γραπτής πα¬ 
ρατήρησης, της έγγραφης επίπληξης και του προστίμου 
μέχρι τις αποδοχές: 

• Δύο ημερών ο υπεύθυνος Τμήματος. 

• Πέντε ημερών οι προϊστάμενοι Υπηρεσιών. 

• Οκτώ ημερών ο Γενικός Διευθυντής. 

2. Το πενταμελές Πειθαρχικό Συμβούλιο συγκροτείται 
από τον Πρόεδρο ή Αντιπρόεδρο του Δ.Σ. της ΔΕΥΑΜ. 
Αποτελείται από δύο μέλη του Διοικητικού Συμβουλίου, 
ένας εξ αυτών είναι ο εκπρόσωπος των εργαζομένων 
και ο άλλος ορίζεται από το Δ.Σ., τον Γ ενικό Διευθυντή 
και τον προϊστάμενο της Υπηρεσίας στην οποία ανήκει 
ο εργαζόμενος που παραπέμπεται. 

3. Πολυμελές πειθαρχικό όργανο είναι το Διοικητικό 
Συμβούλιο της Επιχείρησης το οποίο μπορεί να επιβάλ¬ 
λει όλες τις ποινές που προβλέπονται από το άρθρο 
62. Δηλαδή από την προφορική παρατήρηση μέχρι και 
την οριστική απόλυση. 

4. Το πρόστιμο υπολογίζεται επί των τακτικών απο¬ 
δοχών και παρακρατείται από τον πρώτο μετά την 
απόφαση μήνα. 

5. Οι τιμωρημένοι με προσωρινή ή οριστική απόλυση 
τίθενται εκτός υπηρεσίας αμέσως μόλις τους κοινοποι¬ 
ηθεί η τελεσίδικη απόφαση. 

6. Οι πειθαρχικές παραβάσεις των προϊσταμένων 
υπηρεσιών τιμωρούνται με απόφαση του Διοικητικού 
Συμβουλίου της Επιχείρησης ύστερα από εισήγηση του 
Γ ενικού Διευθυντή. 

7. Οι πειθαρχικές παραβάσεις του Γ ενικού Διευθυντή 
τιμωρούνται με απόφαση του Διοικητικού Συμβουλίου 
της Επιχείρησης ύστερα από εισήγηση του Προέδρου 
της ΔΕΥΑΜ 

8. Το Διοικητικό Συμβούλιο μπορεί να εξετάζει πειθαρ¬ 
χικά παραπτώματα σε πρώτο και σε δεύτερο βαθμό. 
Σε δεύτερο, κατόπιν εφέσεως του τιμωρηθέντος, με 
διευρυμένη σύνθεση, με τον Πρόεδρο Εργαζομένων του 
Συλλόγου της ΔΕΥΑΜ, με εκπρόσωπο του Εργατικού Κέ¬ 
ντρου Μυτιλήνης και με εκπρόσωπο της ΠΟΕ Δ.Ε.Υ.Α. 

9. Για την επιμέτρηση της ποινής λαμβάνεται υπόψη η 
προηγούμενη συμπεριφορά του εργαζομένου, το ύψος 
της υλικής ή ηθικής βλάβης που έχει υποστεί η επιχεί¬ 
ρηση, τυχόν υποτροπή ή συρροή παραπτωμάτων. 

10. Σε περίπτωση συρροής παραπτωμάτων επιβάλλε¬ 
ται η ποινή που αντιστοιχεί στο βαρύτερο παράπτω¬ 
μα. 


Άρθρο 64 

Απολογία 

1. Με εξαίρεση την προφορική ή γραπτή παρατήρηση, 
καμία πειθαρχική ποινή δεν επιβάλλεται χωρίς προη¬ 
γούμενη έγγραφη, επί αποδείξει κλήση σε απολογία 
του εργαζομένου. 

2. Η απολογία υποβάλλεται μέσα σε πέντε (5) ημέρες 
από της επιδόσεως της έγκλησης. Εάν παρέλθει η προ¬ 
θεσμία χωρίς να συνταχθεί απολογία, συντάσσεται η 
πειθαρχική απόφαση η οποία κοινοποιείται με απόδειξη 
στον καταδικασθέντα. 

3. Η κλήση σε απολογία ορίζει το πειθαρχικό αδίκημα 
για το οποίο κατηγορείται ο εργαζόμενος. 

Ο εργαζόμενος μέσα σε πέντε (5) ημέρες από της 
κοινοποιήσεως σε αυτόν της πειθαρχικής απόφασης 
δικαιούται να ασκήσει έφεση ενώπιον του Διοικητικού 
Συμβουλίου προσκομίζοντας νέα στοιχεία. 

Οι πειθαρχικές αποφάσεις πρέπει να είναι επαρκώς 
δικαιολογημένες να περιέχουν τα πραγματικά περιστα¬ 
τικά του πειθαρχικού παραπτώματος και τον χρόνο που 
έγινε αυτό. 

Το Διοικητικό Συμβούλιο μπορεί με απόφαση του να 
ορίσει σε ένα από τα μέλη του ή σε κάποιον από τους 
προϊσταμένους υπηρεσιών να αναθέτει τη διενέργεια 
ένορκης διοικητικής εξέτασης. Ο αναλαμβάνων το εν 
λόγω έργο πρέπει εντός μηνός να υποβάλλει στο Διοι¬ 
κητικό Συμβούλιο το πόρισμα της εξέτασης. 

Αρθρο 65 
Βιβλίο ποινών 

Το Γραφείο Προσωπικού της Υπηρεσίας τηρεί βιβλίο 
ποινών στο οποίο οφείλει να αναγράφει: 

• Το ονοματεπώνυμο του μισθωτού στον οποίο επι¬ 
βλήθηκε η ποινή. 

• Η αιτία επιβολής αυτής. 

• Η ημερομηνία παρακράτησης του προστίμου και ο 
αριθμός της σχετικής απόφασης. 

• Το είδος της ποινής. 

Άρθρο 66 

Παραγραφή πειθαρχικών παραπτωμάτων 

1. Τα πειθαρχικά παραπτώματα παραγράφονται εάν 
περάσει ένας χρόνος από την ημέρα διάπραξης εφόσον 
έγιναν γνωστά στα όργανα που ασκούν την πειθαρχική 
δίωξη και δεν έχει ξεκινήσει η πειθαρχική διαδικασία. 

2. Η παραγραφή προγενέστερου πειθαρχικού παρα¬ 
πτώματος αναβάλλεται για όσο χρόνο διαρκεί η πει¬ 
θαρχική διαδικασία που κινήθηκε για μεταγενέστερο 
παράπτωμα. 

3. Πειθαρχικό παράπτωμα που έχει παραγραφεί και 
διατυπώνεται στη διερεύνηση άλλου παραπτώματος, 
λαμβάνεται υπόψη στο μέγεθος της ποινής που τυχόν 
θα επιβληθεί. 

4. Όταν ασκηθεί πειθαρχική δίωξη και κλήση σε απο¬ 
λογία το παράπτωμα παραγράφεται αν μέσα σε ένα 
έτος από την κλήση σε απολογία δεν εκδοθεί απόφαση 
αρμοδίου πειθαρχικού οργάνου. 

5. Το Διοικητικό Συμβούλιο μπορεί να συγκροτεί εξε¬ 
ταστική επιτροπή για κάθε περίπτωση σοβαρού πειθαρ¬ 
χικού παραπτώματος που θα ερευνά όλες τις εκδοχές 
και τις πτυχές κατά την κρίση της. Η επιτροπή αυτή 
είναι πενταμελής και αποτελείται από τον Πρόεδρο 
ή τον Αντιπρόεδρο του Δ.Σ., δύο μέλη του Δ.Σ., τον 




ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


20085 


εκπρόσωπο των εργαζομένων, τον Γενικό Διευθυντή. Η 
εξεταστική επιτροπή προβαίνει σε κάθε ενέργεια που 
κρίνει απαραίτητη για τη διερεύνηση του πειθαρχικού 
παραπτώματος. Μετά το πέρας των ενεργειών της, υπο¬ 
βάλλει πόρισμα στο Διοικητικό Συμβούλιο που αξιολογεί 
και κρίνει ελεύθερα μαζί με τα υπόλοιπα στοιχεία για 
την έκδοση της απόφασής του, χωρίς να δεσμεύεται 
από αυτό. 

6. Η κίνηση της πειθαρχικής δίωξης και η επιβολή 
πειθαρχικής ποινής καθώς και της ποινής της οριστικής 
απόλυσης είναι ανεξάρτητη από την κίνηση της ποινικής 
δίωξης ακόμα και σε περιπτώσεις που ο νόμος προα¬ 
παιτεί την υποβολή μήνυσης ή έγκλησης. 

7. Η έκδοση αμετάκλητης αθωωτικής απόφασης ποι¬ 
νικού δικαστηρίου δίνει το δικαίωμα στον εργαζόμενο 
που τιμωρήθηκε με ποινή οριστικής απόλυσης να ζη¬ 
τήσει από το Διοικητικό Συμβούλιο την άμεση επανα- 
πρόσληψή του. 

ΚΕΦΑΛΑΙΟ ΣΤ 

Λύση της Εργασιακής Σχέσης 

Άρθρο 67 

Αυτοδίκαιη λύση της εργασιακής σύμβασης 

1. Η σύμβαση εργασίας λύεται αυτοδίκαια και χωρίς 
προειδοποίηση ή καταγγελία την ημέρα που ο εργα¬ 
ζόμενος θα συμπληρώσει όλες τις προϋποθέσεις για 
συνταξιοδότηση λόγω γήρατος, όπως αυτές καθορί¬ 
ζονται και απαιτούνται από τους ισχύοντες κάθε φορά 
νόμους. 

2. Αν ο εργαζόμενος παρά τη συμπλήρωση του ορί¬ 
ου ηλικίας δεν συγκεντρώσει τις απαιτούμενες ημέρες 
εργασίας για τη συνταξιοδότησή του, το Διοικητικό 
Συμβούλιο, μετά από αίτησή του, μπορεί να παρατείνει 
την εργασιακή σύμβαση μέχρι την συμπλήρωση των 
ημερών αυτών, όχι όμως πέρα από το 70ο έτος ηλικίας 
του και εφόσον το επιτρέπει η υγεία του. 

Αρθρο 68 

Απόλυση Τακτικού Προσωπικού 

Το τακτικό προσωπικό της ΔΕΥΑΜ απολύεται με 
απόφαση του Διοικητικού Συμβουλίου και ύστερα από 
γραπτή καταγγελία της εργασιακής σύμβασης στις ακό¬ 
λουθες περιπτώσεις: 

• Αν του επιβληθεί η πειθαρχική ποινή της οριστικής 
απόλυσης. 

• Αν απουσιάσει αδικαιολόγητα από την υπηρεσία 
του επί τρεις (3) συνεχείς εργάσιμες ημέρες ή δέκα (10) 
εργάσιμες ημέρες συνολικά μέσα στο ίδιο έτος. 

• Ο εργαζόμενος απολύεται ή αποχωρεί από την 
εργασία του σε περίπτωση σωματικής ή πνευματικής 
ασθένειας που τον καθιστά ανίκανο για εργασία. Η ανι¬ 
κανότητα πιστοποιείται με γνωμάτευση της αρμόδιας 
επιτροπής του ΙΚΑ ή Κρατικού Νοσοκομείου. 

Αρθρο 69 

Παραίτηση Προσωπικού 

1. Το προσωπικό που υπηρετεί στη ΔΕΥΑΜ δικαιούται 
να παραιτηθεί οποτεδήποτε, με υποβολή γραπτής δή¬ 
λωσης στο Διοικητικό Συμβούλιο της επιχείρησης. 

2. Η λύση της εργασιακής σύμβασης επέρχεται μετά 
την πάροδο τριάντα (30) ημερών από την έκδοση της 
απόφασης του Διοικητικού Συμβουλίου ή μετά την πά¬ 
ροδο σαράντα πέντε (45) ημερών από την υποβολή της 
αίτησης και την παράλειψη του Διοικητικού Συμβουλίου 


να εκδώσει απόφαση. Σε περίπτωση σοβαρού και σπου¬ 
δαίου λόγου η λύση της εργασιακής σύμβασης επέρχε¬ 
ται την ημέρα γνωστοποίησης του λόγου αυτού στον 
Πρόεδρο και το Γ ενικό Διευθυντή της Επιχείρησης. 

3. Ο εργαζόμενος μπορεί ελεύθερα να ανακαλέσει 
γραπτά την παραίτησή του πριν αυτή εισαχθεί στο 
Διοικητικό Συμβούλιο για συζήτηση. 

Μετά την έκδοση της σχετικής απόφασης του Διοι¬ 
κητικού Συμβουλίου ο εργαζόμενος μπορεί με νέα του 
δήλωση να ανακαλέσει την παραίτησή του μέσα σε δέκα 
πέντε (15) ημέρες από την έκδοση της απόφασης. 

Το Διοικητικό Συμβούλιο έχει το δικαίωμα να μην απο¬ 
δεχθεί τη δήλωση ανάκλησης της παραίτησης. 

4. Το Διοικητικό Συμβούλιο έχει το δικαίωμα να παρα¬ 
τείνει το χρόνο αποχώρησης του εργαζομένου για τόσο 
χρονικό διάστημα όσο είναι απολύτως απαραίτητο για 
την τακτοποίηση των αναγκαίων και ειδικών εκκρεμο¬ 
τήτων που έχουν σχέση με την εργασία του. 

5. Ο παραιτούμενος υπάλληλος δεν μπορεί να εγκατα- 
λείψει τη θέση του πριν παρέλθει ο χρόνος λύσης της 
εργασιακής σύμβασης, μέσα στον οποίο είναι υποχρε¬ 
ωμένος να τακτοποιήσει κάθε διαχειριστική, οικονομική 
ή άλλου είδους εκκρεμότητα με την επιχείρηση. 

Αρθρο 70 

Κίνητρα Εθελούσιας Εξόδου 

1. Το προσωπικό της ΔΕΥΑΜ, με σκοπό την διευκόλυν¬ 
ση της επιχείρησης για την ανανέωση του προσωπικού 
της, εφόσον, τεθεί από την Επιχείρηση σε συνεργασία 
με τους εργαζόμενους και εφόσον συντρέχουν οι προ¬ 
ϋποθέσεις για την συνταξιοδότησή του, έχει τη δυνα¬ 
τότητα να αποχωρεί οικειοθελώς από την εργασία του 
πριν τη συμπλήρωση του ανωτάτου ορίου ηλικίας για 
συνταξιοδότηση. 

2. Στην περίπτωση αυτή καταβάλλεται ως κίνητρο 
πρόσθετη αποζημίωση της οποίας το ύψος και ο τρόπος 
καταβολής καθορίζονται με απόφαση του Διοικητικού 
Συμβουλίου της ΔΕΥΑΜ 

3. Η απόφαση του Διοικητικού Συμβουλίου πρέπει να 
είναι γενική και να προβλέπει την καταβολή της ανωτέ¬ 
ρω αποζημίωσης ομοιόμορφα σε όλο το προσωπικό. 

4. Για την αποχώρηση και την καταβολή της πρόσθε¬ 
της αποζημίωσης απαιτείται υποβολή σχετικής αίτη¬ 
σης από τον ενδιαφερόμενο, που εγκρίνεται κάθε φορά 
από το Διοικητικό Συμβούλιο της ΔΕΥΑΜ. Το Διοικητικό 
Συμβούλιο μπορεί να απορρίψει την αίτηση αν το επι¬ 
βάλλουν οι ανάγκες της υπηρεσίας ή δεν το επιτρέπει 
η οικονομική κατάσταση της επιχείρησης. 

ΚΕΦΑΛΑΙΟ Ζ 
Αλλες Διατάξεις 
Αρθρο 71 

Μετάταξη προσωπικού που κατέχει 
οργανικές θέσεις 

1. Μεταβολή του κλάδου ή της κατηγορίας ή της ει¬ 
δικότητας που ανήκει ο μισθωτός (μετάταξη) γίνεται 
από το Διοικητικό Συμβούλιο της Επιχείρησης ύστερα 
από αίτηση του ενδιαφερομένου, εφόσον υπάρχει κενή 
θέση και ο μετατασσόμενος έχει τα προσόντα για την 
κατάληψη θέσης στην οποία μετατάσσεται. 

2. Γ ια τη μετάταξη θα πρέπει να εκφράσουν γραπτώς 
τις απόψεις τους ο Γ ενικός Διευθυντής της Επιχείρησης, 
ο προϊστάμενος Υπηρεσίας στην οποία ανήκει ο έργα- 

αλλά και προορισμού του ενδιαφερομένου. 

Άρθρο 72 

Μετακίνηση προσωπικού 

1. Η οριστική μετακίνηση του προσωπικού από τη μια 
Υπηρεσία στην άλλη δεν επιτρέπεται, εκτός αν την επι¬ 
βάλλουν ειδικές ανάγκες της Υπηρεσίας. Η μετακίνηση 
γίνεται με απόφαση του Διοικητικού Συμβουλίου. 

2. Επιτρέπεται η προσωρινή μετακίνηση του προσωπι¬ 
κού από Υπηρεσία σε Υπηρεσία ή από τμήμα σε τμήμα 
για εξυπηρέτηση πρόσκαιρων έκτακτων αναγκών της 
επιχείρησης. Η προσωρινή μετακίνηση γίνεται, ύστερα 
από πρόταση των προϊσταμένων των Υπηρεσιών, με 
απόφαση του Γενικού Διευθυντή στην οποία ορίζεται 
η ανάγκη που την επέβαλε και η διάρκεια παραμονής 
του εργαζόμενου στη νέα Υπηρεσία. 

3. Επιτρέπεται η μετακίνηση του προσωπικού από 
τμήμα σε τμήμα ή από γραφείο σε γραφείο της ίδιας 
Υπηρεσίας με σκοπό αφενός τη σφαιρική ενημέρωση 
του προσωπικού στα ζητήματα της Υπηρεσίας του και 
αφετέρου την κάλυψη των έκτακτων αναγκών. 

4. Η μετακίνηση από τμήμα σε τμήμα γίνεται με από¬ 
φαση του Γενικού Διευθυντή σε συνεργασία με τον προ¬ 
ϊστάμενο της Υπηρεσίας, ενώ από γραφείο σε γραφείο 
γίνεται πάντοτε κατά την κρίση του Προϊσταμένου. 

Άρθρο 73 

Εβδομαδιαία κανονική 
απασχόληση προσωπικού 

1. Το προσωπικό της ΔΕΥΑΜ εργάζεται εφαρμόζοντας 
την εκάστοτε ισχύουσα εργατική νομοθεσία ακολουθώ¬ 
ντας την ισχύουσα νομοθεσία των ΟΤΑ. 

2. Το προσωπικό της ΔΕΥΑΜ εφαρμόζει τις ημέρες 
επίσημης αργίας και ημιαργίας που ακολουθεί ο ΟΤΑ. 

3. Για το προσωπικό που απασχολείται πραγματικά τις 
Κυριακές ή τις ημέρες επίσημης αργίας σύμφωνα με την 
προηγούμενη παράγραφο, εφαρμόζονται οι εκάστοτε 
ισχύουσες διατάξεις της εργατικής νομοθεσίας. 

4. Η εβδομαδιαία κανονική απασχόληση προσωπικού 
είναι αυτή που ορίζουν κάθε φορά οι Σ.Σ.Ε. 

Αρθρο 74 

Ζημίες-Κάλυψη υπευθύνων 

1. Κάθε ζημιά που προκαλείται στην επιχείρηση από 
βαριά αμέλεια των εργαζομένων ή κακή εκτέλεση της 
ανατιθέμενης υπηρεσίας μπορεί να καταλογιστεί ολό¬ 
κληρη ή μέρος της στον υπεύθυνο για τη ζημία με 
απόφαση του Διοικητικού Συμβουλίου. 

2. Σε περίπτωση ατυχήματος, με απόφαση του Διοι¬ 
κητικού Συμβουλίου μπορεί να καλυφθεί μέρος ή σύ¬ 
νολο των δικαστικών εξόδων και εν γένει δαπανών του 
υπευθύνου της ΔΕΥΑΜ που θα απαγγελθεί σε βάρος 
του ποινική κατηγορία, αν το ατύχημα οφείλεται σε 
ανώτερη βία ή σε συγγνωστή αμέλεια άσχετα από την 
τελική κρίση του Δικαστηρίου. 

3. Σε περίπτωση εργατικού ατυχήματος κατά τη διάρ¬ 
κεια των εκτελούμενων έργων, η ΔΕΥΑΜ αναλαμβάνει 
την κάλυψη των επιβλεπόντων των έργων υπαλλήλων 
της, με τις προϋποθέσεις της παραγράφου 2 του πα¬ 
ρόντος. 


Αρθρο 75 

Νομική προστασία της ΔΕΥΑΜ προς το προσωπικό 

Η ΔΕΥΑΜ με απόφαση του Διοικητικού Συμβουλίου 
παρέχει νομική προστασία στο προσωπικό της εφόσον 
κατά την εκτέλεση των καθηκόντων του ασκηθούν από 
τρίτους σε βάρος του ένδικα μέσα ή αντιμετωπίσει βία 
με λόγια ή έργα. 

Άρθρο 76 

Επίδοση εγγράφων στο προσωπικό 

Τα έγγραφα της Επιχείρησης που απευθύνονται 
σε οποιοδήποτε εργαζόμενο και έχουν σχέση με την 
εργασία και την υπηρεσιακή του κατάσταση, επιδίδο¬ 
νται σ' αυτόν με ευθύνη του γραφείου προσωπικού. 
Γ ια το σκοπό αυτό το γραφείο προσωπικού τηρεί 
βιβλίο παραλαβής εγγράφων, που υπογράφεται από 
αυτόν που παραλαμβάνει το έγγραφο. 

Αρθρο 77 

Μεταβατικές διατάξεις και άλλες ρυθμίσεις 

1. Μετά την έγκριση του Οργανισμού αυτού τα στελέχη 
και όλο το προσωπικό της ΔΕΥΑΜ τοποθετούνται με 
βάση τα τυπικά και ουσιαστικά προσόντα τους στις 
θέσεις που προβλέπονται από αυτόν. Δεν επιτρέπε¬ 
ται καμιά μεταβολή σε βάρος των εργαζομένων της 
Επιχείρησης σε ότι αφορά τη μισθολογική κατάσταση 
και εξέλιξη τους, κατά την εφαρμογή του παρόντος 
Οργανισμού. 

2. Σε περίπτωση μείωσης του αριθμού των οργανικών 
θέσεων, το τακτικό προσωπικό που θα πλεονάζει δεν 
απολύεται, αλλά παραμένει σαν υπεράριθμο και τοπο¬ 
θετείται ανάλογα με την ειδικότητα και τα προσόντα 
του μέχρι τη συνταξιοδότησή του. 

3. Σε περίπτωση στράτευσης προσωπικού της επιχεί¬ 
ρησης, αυτό διατηρεί τη θέση του και εφαρμόζονται σ’ 
αυτό οι εκάστοτε ισχύουσες περί των στρατευομένων 
διατάξεις της εργατικής νομοθεσίας. 

4. Κάθε ενδεχόμενη μεταβολή στη νομική μορφή της 
ΔΕΥΑΜ δεν μπορεί να έχει καμία δυσμενή συνέπεια, 
οικονομική ή διοικητική σε βάρος του προσωπικού, που 
ήδη απασχολείται στη ΔΕΥΑΜ κατά το χρόνο της με¬ 
ταβολής. 

Άρθρο 78 

Ερμηνεία και ισχύς του παρόντος Οργανισμού 

1. Η ερμηνεία των διατάξεων του παρόντος Οργανι¬ 
σμού ανήκει στην αρμοδιότητα του Διοικητικού Συμ¬ 
βουλίου της Επιχείρησης. 

2. Η τροποποίηση του παρόντος Οργανισμού γίνεται 
με την κάθε φορά προβλεπόμενη νόμιμη διαδικασία. 

3. Μετά την έγκριση του Οργανισμού πρέπει να χο¬ 
ρηγηθεί με απόδειξη παραλαβής ένα αντίγραφο του σε 
κάθε εργαζόμενο. 

4. Αντίγραφο πρέπει να χορηγείται με απόδειξη πα¬ 
ραλαβής και σε κάθε νεοπροσλαμβανόμενο εργαζόμενο 
στο τακτικό προσωπικό. 

Η υπογραφή της απόδειξης παραλαβής του αντιγρά¬ 
φου του Οργανισμού έχει την αναμφισβήτητη έννοια 
ότι ο εργαζόμενος έλαβε πλήρη γνώση του και τον 
αποδέχεται σαν εργασιακή σύμβαση. 

Άρθρο 79 
Τελικές Διατάξεις 

1. Η δαπάνη που προκαλείται σε βάρος του προϋ¬ 
πολογισμού της ΔΕΥΑΜ, έτους 2006, και αφορά το 
ήδη υπηρετούν προσωπικό έχει προβλεφθεί και είναι 
ύψους 2.385.090 € και για τα επόμενα Οικονομικά 
έτη η δαπάνη δεν μπορεί να προσδιοριστεί. 

2. Το προσωπικό που υπηρετεί στη ΔΕΥΑΜ, μετά την 
έγκριση του παρόντος Ο.Ε.Υ. θα ενταχθεί στις θέσεις 
του νέου Ο.Ε.Υ. 


3. Ο Οργανισμός αυτός θα αρχίσει να ισχύει αμέσως 
μετά την έγκρισή του από τα αρμόδια όργανα και την 
δημοσίευσή του στο ΦΕΚ. Μετά την έγκριση και την 
έναρξη ισχύος του καταργείται κάθε προηγούμενος 
Οργανισμός της ΔΕΥΑΜ. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Μυτιλήνη, 27 Σεπτεμβρίου 2006 
Ο Γενικός Γραμματέας Περιφέρειας 
ΣΕΡΓΙΟΣ ΣΠΥΡΙΔΩΝ ΤΣΙΦΤΗΣ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


ΕΘΝΙΚΟ ΤΥΠΟΓΡΑΦΕΙΟ 

ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


ΠΕΡΙΦΕΡΕΙΑΚΑ ΓΡΑΦΕΙΑ ΠΩΛΗΣΗΣ Φ.Ε.Κ. 

ΘΕΣΣΑΛΟΝΙΚΗ - Βασ. Ολγας 227 

(2310) 423 956 

ΛΑΡΙΣΑ - Διοικητήριο 

(2410) 597449 

ΠΕΙΡΑΙΑΣ - Ευριπίδου 63 

(210) 413 5228 

ΚΕΡΚΥΡΑ -Σαμαρά 13 

(26610) 89 122 

ΠΑΤΡΑ - Κόρινθου 327 

(2610) 638 109 


(26610) 89 105 


(2610) 638 110 

ΗΡΑΚΛΕΙΟ - Πεδιάδος 2 

(2810) 300 781 

ΙΩΑΝΝΙΝΑ - Διοικητήριο 

(26510) 87215 

ΛΕΣΒΟΣ - Πλ.Κωνσταντινουπόλεως 1 

(22510) 46 654 

ΚΟΜΟΤΗΝΗ- Δημοκρατίας 1 

(25310) 22 858 


(22510) 47 533 


ΤΙΜΗ ΠΩΛΗΣΗΣ ΦΥΛΛΩΝ ΕΦΗΜΕΡΙΔΟΣ ΤΗΣ ΚΥΒΕΡΝΗΣΕΩΣ 


Σε έντυπη μορφή: 

• Για τα ΦΕΚ από 1 μέχρι 16 σελίδες σε 1 βυτο, προσαυξανόμενη κατά 0,20 βυτο για κάθε επιπλέον οκτασέλιδο ή μέρος αυτού. 

• Για τα φωτοαντίγραφα ΦΕΚ οε 0,15 βυτο ανά σελίδα. 

Σε μορφή 00: 


Τεύχος 

Περίοδος 

εθβο 

Τεύχος 

Περίοδος 

Ευπο 

Α' 

Ετήσιο 

150 

Αναπτυξιακών Πράξεων 

Ετήσιο 

50 

Α 

3μήνιαίο 

40 

Ν.Π.Δ.Δ. 

Ετήοιο 

50 

Α' 

Μηνιαίο 

15 

Παράρτημα 

Ετήοιο 

50 

Β' 

Ετήσιο 

300 

Εμπορικής και Βιομηχανικής Ιδιοκτησίας 

Ετήσιο 

100 

Β' 

3μηνιαίο 

80 

Ανώτατου Ειδικού Δικαστηρίου 

Ετήοιο 

5 

Β' 

Μηνιαίο 

30 

Διακηρύξεων Δημοσίων Συμβάσεων 

Ετήσιο 

200 

Γ' 

Ετήσιο 

50 

Διακηρύξεων Δημοσίων Συμβάσεων 

Εβδομαδιαίο 

5 

Δ' 

Ετήσιο 

220 

Α.Ε. & Ε.Π.Ε 

Μηνιαίο 

100 

Δ' 

3μηνιαίο 

60 





• Η τιμή πώλησης μεμονωμένων Φ.Ε.Κ σε μορφή σύ-Γοπι από εκείνα που διατίθενται σε ηλεκτρονική μορφή και μέχρι 100 σελίδες σε 5 ευΐΌ προσαυξανόμενη κατά 1 ευΐΌ ανά 50 
σελίδες. 

• Η τιμή πώλησης σε μορφή εό-Γοπι δημοσιευμάτων μιας εταιρείας στο τεύχος Α.Ε. και Ε.Π.Ε. σε 5 ευτο ανά έτος. 

ΠΑΡΑΓΓΕΛΙΑ ΚΑΙ ΑΠΟΣΤΟΛΗ Φ.Ε.Κ.: τηλεφωνικά : 210 - 4071010, (οχ: 210 - 4071010 ίπίοτηοΐ: Ιτ«ρ://νννννν.θ1.9Γ. 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 


Σε έντυπη μορφή Από το ΙπΙβγπβ! 


Α' (Νόμοι, Π.Δ., Συμβάσεις κτλ.) 

225 € 

190 € 

Β' (Υπουργικές αποφάσεις κτλ.) 

320 € 

225 € 

Γ (Διορισμοί, απολύσεις κτλ. Δημ. Υπαλλήλων) 

65 € 

ΔΩΡΕΑΝ 

Δ' (Απαλλοτριώσεις, πολεοδομία κτλ.) 

320 € 

160 € 

Αναπτυξιακών Πράξεων και Συμβάσεων (Τ.Α.Π.Σ.) 

160 € 

95 € 

Ν.Π.Δ.Δ. (Διορισμοί κτλ. προσωπικού Ν.Π.Δ.Δ.) 

65 € 

ΔΩΡΕΑΝ 

Παράρτημα (Προκηρύξεις θέσεων ΔΕΠ κτλ.) 

33 € 

ΔΩΡΕΑΝ 

Δελτίο Εμπορικής και Βιομ/κής Ιδιοκτησίας (Δ.Ε.Β.Ι.) 

65 € 

33 € 

Ανωτάτου Ειδικού Δικαστηρίου (Α.Ε.Δ.) 

10€ 

ΔΩΡΕΑΝ 

Ανωνύμων Εταιρειών & Ε.Π.Ε. 

2.250 € 

645 € 

Διακηρύξεων Δημοσίων Συμβάσεων (Δ.Δ.Σ.) 

225 € 

95 € 

Πρώτο (Α'), Δεύτερο (Β') και Τέταρτο (Δ') 

- 

450 € 


• Το τεύχος του ΑΣΕΠ (έντυπη μορφή) θα αποστέλλεται σε συνδρομητές με την επιβάρυνση των 70 βυτο, ποσό το οποίο αφορά ταχυδρομικά έξοδα. 

• Για την παροχή δικαιώματος ηλεκτρονικής πρόσβασης σε Φ.Ε.Κ. προηγουμένων ετών και συγκεκριμένα στα τεύχη Α', Β', Δ', Αναπτυξιακών Πράξεων & 
Συμβάσεων, Δελτίο Εμπορικής και Βιομηχανικής Ιδιοκτησίας Διακηρύξεων, Δημοσίων Συμβάσεων και Α.Ε. & Ε.Π.Ε., η τιμή προσαυξάνεται πέραντου ποσού 
της ετήσιας συνδρομής έτους 2006, κατά 40 θυτο ανά έτος παλαιότητας και ανά τεύχος. 


* Οι συνδρομές του εσωτερικού προπληρώνονται στις ΔΟΥ (το ποσό συνδρομής καταβάλλεται στον κωδικό αριθμό εσόδων ΚΑΕ 2531 και το ποσό υπέρ ΤΑΠΕΤ (5% του 
ποσού της συνδρομής) στον κωδικό αριθμό εσόδων ΚΑΕ 3512) .Το πρωτότυπο αποδεικτικό είσπραξης (διπλότυπο) θα πρέπει να αποστέλλεται ή να κατατίθεται στην 
αρμόδια Υπηρεσία του Εθνικού Τυπογραφείου. 

* Η πληρωμή του υπέρ ΤΑΠΕΤ ποσοστού που αντιστοιχεί σε συνδρομές, εισπράττεται και από τις ΔΟΥ. 

* Οι συνδρομητές του εξωτερικού έχουν τη δυνατότητα λήψης των δημοσιευμάτων μέσω ίπίοπιβί, με την καταβολή των αντίστοιχων ποσών συνδρομής και ΤΑΠΕΤ. 

* Οι Νομαρχιακές Αυτοδιοικήσεις, οι Δήμοι, οι Κοινότητες ως και οι επιχειρήσεις αυτών πληρώνουν το μισό χρηματικό ποσό της συνδρομής και ολόκληρο το ποσό υπέρ 
του ΤΑΠΕΤ. 

* Η συνδρομή ισχύει για ένα ημερολογιακό έτος. Δεν εγγράφονται συνδρομητές για μικρότερο χρονικό διάστημα. 

* Η εγγραφή ή ανανέωση της συνδρομής πραγματοποιείται το αργότερο μέχρι την 31 ην Δεκεμβρίου κάθε έτους. 

* Αντίγραφα διπλοτύπων, ταχυδρομικές επιταγές και χρηματικά γραμμάτια δεν γίνονται δεκτά. 


Πληροφορίες Α.Ε. - Ε.Π.Ε. και λοιπών Φ.Ε.Κ.: 210 527 9000 
Φωτοαντίγραφα παλαιών ΦΕΚ - ΒΙΒΛΙΟΘΗΚΗ - ΜΑΡΝΗ 8 - Τηλ. (210)8220885 - 8222924 
Δωρεάν διάθεση τεύχους Προκηρύξεων ΑΣΕΠ αποκλειστικά από Μάρνη 8 & Περιφερειακά Γραφεία 
Δωρεάν ανάγνωση δημοσιευμάτων τεύχους Α από την ιστοσελίδα του Εθνικού Τυπογραφείου 


Οι υπηρεσίες εξυπηρέτησης των πολιτών λειτουργούν καθημερινά από 08.00 έως 13.00" 



ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 

ΚΑΠΟΔΙΣΤΡΙΟΥ 34 * ΑΘΗΝΑ 104 32 * ΤΗΛ. 210 52 79 000 * ΡΑΧ 210 52 21 004 
ΗΛΕΚΤΡΟΝΙΚΗ ΔΙΕΥΘΥΝΣΗ: ίιΠρ://νν»».θ1.5Γ - β-ΓπαίΙ: \ΜθόΓΠ35ΐ6Γ@Βί.ςΓ 
















